text:
wilujeng kantun jungjunan
nu nyarita kitu datang ti sagala arah.
Tina kulawuna langit,tina tihang listrik,tina panto,tina korsi,tina netbuk.sakabehna pating gupay pileuleuyan bari ngalungkeun kembang panungtungan..pileuleuyan jungjunan..pileuleuyan
kahoyong mah ngahontal langit,
netean dangdaunan,bari pageuh nyekel kana hujan,nerekelan gunung.
Dibarengan si manehna.
Tapina mung ukur kahoyong,dalah dikumaha simanehna kawin jeung tatangga.
Dina sēahna jaladri. Aya aweuhan kadeudeuh nu ngalanglaung. Noēlan sapasang jajantung. Jeung ketugna. Nu rumegag di basisir kabingung. Sēahna jaladri. Awor jeung sēor angin kainggis. Ngangkleungkeun angen-angen. Ka tengahing umpalan karisi.
“Sēahna jaladri lain sausumeun”, ceuk Chandra. “Rēa kēnēh kikisik nu can kasimbeuh. Loba kēnēh karang nu can kakeueum. Panjang kēnēh jaman nu can kaambah.”
“Enya”, walon Thara. Halon. “Panonpoē gē kawas nu taya kacapē, geuning. Nētēan wanci. Ngudag-ngudag bangkarak mangsa. Nu nyangheuy di tungtung kulon”.
Layung. Mayungan dua jajantung. Nu sarua ratugna. Satutas rēngsē meruhkeun dodoja. “Jaladri tēh kapan nu urang, Thara. Sēahna sakamalir jeung ketug jajantung.”
kaendahan hujan nya didieu pisan,na jeroeun dada
sanggeusna kuring kahujanan duaan
parebut rebut gagang
tepi ka anteb imut pabeulit jeung silih ciwit
nu jadi payung ukur ngagelenyu,nyakseni ligarna kabagjaan
Nyieun tulisan mawa kuring ka alam anu beda,aya sugesti nyérép kana lélémbutan
Teu perlu mapay hambalan miang tina A ngajugug B,sistematika kalangkang tina diri
Anjeun ngapungkeun kahayang ka jugjugan anu pangjauhna di wewengkon impian
Siga neuteup lukisan kamuflase ,aya ku endah kekembangan dina jambangan mikro
Geugeutna nyiuman kecap rumpaka jeung ungkara,katresna panungtung kabungah
Padalisan nyingraykeun reuma,kakayon nu pasolengkrah ngawujud hiji guneman
Kuring tibelat teu weleh sono micinta anjeun.ciciren jati diri saenyana keur mikanyaah.
"Dina kaayaan sahwat keur ngagalura, laku lampah jauh tina rasa kaéra. Manéh! moal wanoh. kana bagja. kabagjaan nu hakiki." Ceuk sora spéker, di suhunan masigit. Tutunjuk kana beungeut uing. Uing. Cengkat. Ngajanteng, lila. Reueuk dina eunteung. Bluk. Tungkul......
Barang srog ka imah manehna, guru nu kasohor di sakolana, kuring diaku di ruang tamuna, manehna langsung nyuguhan ku dongeng kahebatan manehna salaku guru. " Tah kitu Yi, akang mahteu sieun, teu galideur ku omong batur, masing disebut guru tukang meres ka murid ge, pek bae, nu penting kahirupan akang taya kakurang, kaciri ieuh meureun ku ayi ?!", ceuk manehna bari muril muril tungtung kumisna. Kuring mah ukur unggeuk, teu lemek saucap ge
'' Kè..kè..ari maksud ayi kadieu aya naon?''
'' Ieu kang, sèja nganteurkeun serat ti kapala dinas ''. Solongkrong amplop dibiken, sajongjonan simpè, teu lila kumis nu baplang tèh ngulapes, beungeutna pias. Sarèrèt katempo eusi surat tèh, babacaanana ''pe-non aktif-an kerja dengan tidak hormat''
Duaan pahareup-hareup. Dua pasang panon jago seukeut silih teuteup. Gagang pedang dikeupeul pageuh. Leungeun kénca na sarangka. Luhureun kuda-kuda anu panceg. Di hiji tegalan angar nu dianginan haseup. Panonpoé ngabetrak. Hawar-hawar sora gagak. Simpé.
Dua satria pahareup-hareup. Taya nu usik. Lantaran pada-pada surti yén obahna awak séwang-séwang geus tanding detik. Ukur silih intip. Silih taker kakuatan. Silih teguh itungan. Kuda-kuda angger panceg. Gagang pedang dikeupeul pageuh. Leungeun kénca na sarangka.
Beurang ilang. Hawa cipruk disaput ibun. Béntang baranang. Dua satria anteng pada-pada maca getering rénghap jeung sorot panon lawan. Taya nu usik najan saeutik. Lantaran salah usik saeutik hartina pati. Antukna angger lir mimiti. Kuda-kuda tuluy panceg. Gagang pedang dikeupeul pageuh. Leungeun kénca na sarangka.
Hawar-hawar gagak. Séor angin. Sora insékta. Kongkorongok hayam. Balébat di wétan. Peuting peuray. Tapi dua satria taya nu murwa mesat pakarang tiheula. Duanana pada-pada silih dago panarajang. Kuda-kuda teu weléh panceg. Gagang pedang dikeupeul pageuh. Leungeun kénca na sarangka.
Masing tatanya kasasahe oge:" Meja Mah Beda ".
Satria panengah Pandawa, Dipati Arjuna, playboy ti Madukara nu dipikaasih ku para dewa Jonggringsalaka socana neuteup seukeut rakana, Dipati Karna. Tegal Kurusetra ngadadak angkeub ku mega-mega kulawu sapertos nu ngahaja ngahalangan sumiratna Batara Surya. Dipati Arjuna ngarenghap, ras emut ka nu janten raka misanna, Batara Kresna, emut kana wejangannana. "Yayi, sing emut, Kakang teh apanan nu kasebat ajal tea malihanan kasebat ancurna jagat wawayangan. Sing emut Yayi, nya aranjeunna nu ngadeg payuneun Yayi, nu kasebatna Kurawa putra Uwa Destarata saleresna tos dipateni ku polahna nyalira ku cara ngalangkungan karmana, nya yayi pisan nu janten cukang lantaran palastra Kurawa..." saur Batara Kresna, estuning daria. Dipati Arjuna ngarenghap bari neuteup wadyabaladna nu campuh bitotama, lajeng neuteup para Kurawa nu pinuh ku kaceuceub. Lalaunan Dipati Karna neak kana kareta perangna nu dikusiran ku Batara Kresna, seja makalangan numpes angkara murkana Kurawa.
Putra pulung kusir Adirata sareng Radha neuteup seukeut nu janten rai saibuna, Dipati Arjuna. Ras emut kana jangji ka nu janten Ibuna, dewi Kunti Nalibrata, waktos harita kedal ucap dina soanten nu teu kinten nalangsana:"Jeng Ibu, pamugi salira teu janten hariwang, bada perang putra Ibu tetep lima, naha jeng putra nu perlaya atanapi yayi Arjuna nu palastra...." Waktos harita nu janten Ibuna mung wasa ngarenghap bari ngeclakeun cisocana. "teu kedah hariwang, bongan salira nu nangtoskeun takdir nu janten putra, kalepatan bihari tangtosna kedah nincak dina kecap pasti, naha Karna atanapi Arjuna nu kedah perlaya di Tegal Kurusetra..." Dipati Karna nyariosna dareuda bari neuteup nu janten ibuna.
Poek mongkleng neuteup langit dayeuh Jakarta, cilak-cilak cika-cika hiji-hiji ninggalkeun ktunggaraan, lebah dieu nujadi cukang lantaran, kacapangan papagon dayeuh.
Getih ngampar disatengahing alas puseur dayeuh...suituncuing ngagelik teueurun-eureun.
Sangkuriang, geus leuwih tilu bulan teu maliré kana kacapé. Ngagedok nuaran kai, terus dikunjal ka alun-alun Bandung, teu maliré anu nyaram, teu paduli ku anu nganaha-naha. Bérés nuaran jeung ngunjal kai anu sakitu mentung méh minuhan alun-alun, gedok deui meulahan jeung motongan golondongan kai.
Sataun campleng, jleg di tengah puseur Bandung ngabagug hiji parahu anu kacida gedéna. Béja pabéja-béja anu dibéjakeun deui ka unggal jalma, yén moal lila deui kota Bandung bakal balik ka asal, ngajadi dano. Sangkuriang ngahaja nyieun eta parahu, sabab meunang ilapat yén puseur Bandung bakal kakeueum ku cai, dalah saterusna ngeueum tatar Sunda sakabéhna....
Ngan, jaman kiwari mana teuing aya jalma anu percaya kana ilapat?
Regeyyeng,"di garotong ku opatan bangun nurusuh pisan,"Bawa karumah sakit nu deukeut,"ceuk salah saurang nu ngagotong, getih geus maseuhan kana awakna, bari humarurung gegerungan, Anjog ka rumah sakit,sok,dina blankar bari di surung semu nyigcrig muru ka ruang ICU,kabeneran Dokter keur aya,lalaunan dokter mukakeun lawon nu geus baseuh ku getih,"Astagfirullohal a'dziim,"Dokter olohok bari gogodeg,ningali "Larangan" eta lalaki sapat nepi kana puhuna," Kumaha ieu kajadianana",...? ceuk Dokter nanya kanu ngagarotong,"numawi Dok,,"ieu teh di tek teuk ku Istrina," Astagfirulloh,"ceuk Dokter ,teu eureun istigfar bari nyusutan getih nu teu saat saat,tina "Larangan",eta lalaki.
Rasa. Cinta. Asih. Ti menit. Jam. Poé. Minggu. Bulan. Taun. Welasan taun. Pating kulinting. Di buruan. Beurang kapanasan. Peuting kaibunan. Kuru aking ngajangjawing. Gering nangtung ngalanglayung. Asa beurat léngkah. Pira mukakeun panto. “Naha?” cék Rasa, “Urang téh rék salilana nyidem karep?” mencrong. Cinta ngungun ngangluh. Asih ngalumburuk. Teu wasa. Nahan. Panto sok maling rérét. Keukeuh maranéhna cangcaya. Sok sieun. Panto teu ngidinan maranéhna asup. Kasieun. Karémpan. Kahariwang. Nyasaak; Rasa, Cinta, katut Asih. Maranéhna silih rangkul. Lara ngaronghéap. Ngagunasika; Rasa, Cinta, Asih. Nu teu kungsi bisa muka. Panto Haté. Tiluanana gering parna. Panas nyebrét. Ngalémpréh. Hujan mupuas. Angin ngajebéngan. Teu bisa mukakeun panto. Teu manggih tempat nyiruruk. Beuki parna. “Boa urang palastra?” humarurung. “Modar siah!” Nalangsa nyentak. Habek. Nampiling. Jebréd. Neunggeul. Nu teu walakaya. Tiluanana kokosodan. “Lebok!” Tunggara nulak cangkéng.
honcéwang. rénghap teu weléh dikukuntit kapanasaran. kamelang ngalungkawing. lir garing angin nu saban poé marakayangan mairan rasa bayeungyang. hayang niis. merenahkeun pikir. ngalelemu tagiwurna haté. jalan nanjak nawu késang. batu-batu taringgul. léngkah panceg muru gunung. asup ka guha. nyelegon. aya tiis nyumarambah. susuganan aya nu kasungsi tina ieu diri. susuganan aya nu kasingkabkeun tina harénghéngna kaayaan. tina rupaning rusiah kahirupan. sawangan leupas tina kadalina. “baca!” aya sora teuing ti mana. bulu punduk ngadadak muringkak. “baca ku anjeun!!” beuki tandes. “kapan kuringmah jalma bodo.” najan ngadégdég, teu burung kaluar ucap. “baca kalawan hiji asma nu ngayuga. nu maha sagala!” sakujur awak ngageter. pangacian paburencay.
Dua pélor nu nembus dada, ngaburialkeun getih maseuhan sakujur awakna. Nangtung rumanggieung ngumpulkeun sésa tanaga, dipuseurkeun ka leungeun katuhu nu pageuh nyekelan bedog. Belesat bedog dipangpéngkeun satakerna, nyirorot muru beuheung Briptu Juno. Briptu Juno nu teu nyangka, reuwas nakis bedog ku leungeun nu masih nyekelan péstol. Ngan sakeclas leungeunna buntung, tungtung bedog ngulawit nyabet urat beuheung.
Di saung jangkung Ratna nangkeup tihang bari imut, nyerangkeun dua layon kabogohna nu guyang getih.
dihareupeun nana ngahunyud kenteng ngentep waktu kuring nyampeurkeun ka Mas Naryo urang Trenggalek nu katempo bangun ripuh naker.."Mas ko kaya bingung ..kelihatan lemes lagi" ceuk kuring nyampeurkeun .." La gimana ga Lemes Mas.Gun yg diatas belum memberikan waktu buat saya untuk istirahat. toh ".."Ya yg sabar ya Mas" ..kita kan ditakdirkan berusaha..yg diatas pasti kelak memberikan kebahagian" ceuk kami ngalelemu.Teukungsi lila celengkeung teh aya nu ngagorowok ti lebah suhunan Imah.." Mas Naryo..!!! eta kenteng buru-buru alungkeun..kalahkah ngobrol we aya gawe teh " !!!..
Lebah dinya pisan sétan-sétan pésta téh. Ngaruyup salapan botol getih. Malaikat nu beberesihna, ku réwuan galon cimata. Hanjakal, beureumna teu daék limpas.
rebuan taun katukang di suku gunung cikuray aya hiji padepokan. Murid nu ngan saurang teh hiji mangsa dipecak elmu ras clok. Kudu bisa mindahkeun gunung. Si murid nyacapkeun jampena, ngan salah ngucapkeun pasir jadi mesir. Teu lila jleg we piramid ngajegir. Ki guru gogodeg, teu nyangka elmu muridna geus asak: bisa mindahkeun gunung aneh nu duka ti mana.
Isukna di mesir, aleutan rahayat nu mawa layon Fir'aun geus nepi ka luxor. Kabeh helok jeung bingung. sakrofagus kudu kamanakeun, da piramid pikeun neundeuna leungit!
Nya didieu, di Tegal Kurusetra, bitotama nu geus lila katunda bakal campuh parebut nagara antara Pandawa jeung Kurawa, perang dua turunan Bharata nu geus diramal ku para dewa jauh ti memehna. Bau hangru mimiti melenghir kamamana, ka unggal madhab, teu kasawang kumaha tumpang tindihna nu perlaya bari kapoe ku mentrangna panonpoe nu ngarerab unggal poe......
Gadis desa ngirim surat, anu eusina teh ngajak ameng jajan baso urat. Tapi nu kaimpleng ku simkuring, naha suratna barolong, bari bahasana ngagorolong, jiga cai kiruh dina gorong-gorong. Teu merenah, jigana ngadamelna nganggo urat oge. Ditambahan ku sarat, kudu mawa motor opat tak. Naon hubungana? Kalah matak cangkeul tak-tak, mun dipikiran mah insyaallah matak botak.
Poé éta. Cacap ngadago-dago. Taneuh leyur katinyuh cimata langit. Seuseukeut hujan ngarungrum jarum detik jeung menit. Maralak na luhureun hateup halteu. Anjeun datang ngasongkeun imut. Iris miis kana haté nu ngararas. Lir kalakay muntang dina sela-sela régang.
Payung kembang pulas bungur ditampa. Jadi tamba nyeri beuheung sosonggéteun.
Aya rasa asih milu ngiuhan na handapeun payung bungur. Ngiclik satukangeun.
Peuntaseun jalan. Anjeun ngarandeg. Ukur wasa ngusap taktak. “Hatur nuhun, Kasép..! Sawios teu kedah diangsulan..!” Anjeun imut leleb. Nanawarkeun deui payung bungur ka sakur nu kapegung di jalan.
“Anteurkeun ka Nyi Ratih, Won!” Pa Ulis mikeun bungkusan ka Awon. Nu dititah gasik indit. Umat-imut sajajalan. Kirang saeundan, kitu ceuk batur salemburna. Awon imut basa nyampak Nyi Ratih keur digaléntor ku Pa Kulisi. Nya kitu, Awon ukur umat-imut basa dina hiji mangsa dicalukan ku Pa Kuwu. “Daék kawin ka Nyi Ratih?” Pa Kuwu nanya. Awon imut. Der. Dikawinkeun. Puguh wé, Pa Kuwu, Pa Ulis, Pa Kulisi, saparakanca, dumadak ngaremplong haté. “Héésna tong di dieu!” Nyi Ratih ngagebés ti kamar. Awon imut. Saban peuting Awon ngagolér di dapur. Saban peuting Awon mireng sora nu ngumbar birahi. Lima bulan ti tas kawin, Nyi Ratih geus ngalahirkeun. Awon bagja jadi bapa. Hiji peuting, Awon ngayun ambing orok nu kakara dicukuran. Deudeuh. Ti kamar, kapireng sora hah-héh-hoh, sora dipan rerekétan. “Ujang sing cageur, sing bageur, nya?” ceuk Awon bari imut. Nompo kana ceuli orok. Orok ngarenyu. Semu imut. Nu di kamar beuki mijah. Di langit, purnama sumedeng ngempur.
Di sisi tegal siawat-awat Kurusetra, Arjuna ngahuleng ngaragameneng, bingung kedah kumaha mayunan musuhna, lebah dadana aya kaguligah nu awor sinareng gemes. "Jagat Batara...kunaon wanoja bet kedah ka medan laga...." gerendengn Arjuna bari neuteup Srikandi nu tandang makalangan, wanoja nu geulis kawanti-wanti nu tos sah janten garwana. Socana neuteup Srikandi teu ngiceup-ngiceup. Arjuna ngarenghap aya rasa teu tega ka nu janten eyangna, Resi Bhisma, nu tangtosna ge moal ngalayanan kagagahan wanoja. Arjuna ngarenghap bari kerung bingung. Di uwung-awang lebah mega-mega malang dewa-dewi nyakseni nu campuh bitotama. Para Brahmana di padepokannana nyeungeut menyan, husu muja para dewa bari ngagereyem ngadoa pikeun kasalametan Pandawa.
“Diemut deui neng, bilih hanjakal…,” cenah “nu sanes mah pahoyong-hoyong tiasa nyarengan bapa meh tiasa janten PNS, neng mah kalah alim.”
“Wios pa nu sanes mah, abdi mah teu hoyong…” jawab kuring bari rada reuwas dipangloh kitu teh.
“ Jadi Neng teh nolak kasempetan?” Nyaritana geus mimiti rada heuras, “Neng teh nolak bapa? Bapa teh asda hiji neng, hoyong damel di pemkot mah gampil, keun tanggung jawab bapa eta mah. Nu penting mah neng daek jadi istri bapa …”
“Nuhun kana pangangkenna, mung abdi moal robih pamadegan…” cek kuring ngayakinkeun, “Bapa teh gaduh kalungguhan, naha teu isin kitu ku nu sanes? Ku sobat abdi nu janten staf Bapa di kantor?”
“Oh keun si eta mah… isuk pageto urang mutasi ka bagean lain.”
“Ulah dicacandak atuh nu sanes mah, da anjeunna mah teu terangeun nanaon…”
“Pokona bapa tulungan, bapa geus sataun misah ranjang jeung ibuna…..”
Klasik. Kuno. Alesan nu teu kaharti. Hah dasar nurustunjung. “Eta mah rumah tanggi Bapa, abdi mah teu ngiring-ngiring…” jawab kuring.
“Jadi neng teh nolak kahayang bapa? Hmm…. Tungguan we lah…. Kieu-kieu ge bapa teh pajabat Neng. Asda hiji.” Cenah bari terus ka luar ti ruang tamu. Gebrug nutupkeun panto ditarikkeun.
Kula teh Karna nu gumelar jadi tumbal wanoja bari tega ngasupkeun kula kana kandaga nu kabawa palid dina angkleungan walungan Gangga. Nya kulantaran Kurawa harkat martabat kula kajait jadi adipati di Awangga, pikeun mulang tarimana, kula iklas gumusti ka Kurawa, jiwa raga pikeun ngabela angkara, itung-itung males budi alatan Kurawa nyicikeun amisna madu ka jero raga bari neundeun mahkota lebah mastaka. Duh ...Arjuna hampura kula, kula lanceuk andika jangji moal siirik alatan andika dipikaasih ku para dewa, moal siirik mun pangeusi dunya muja-muji salira, lantaran usik malik urang aya na pangawasa dalang, sabab urang ngan saukur wayang nu satia kana kodrat jagat wawayangan
Nangtung ti cikampek nepi ka cileunyi, lumayan karasa cangkeul. Waktu di Cileunyi loba nu turun, atuh kuring rikat pisan diuk di gigireun hiji lalaki. "Punten ah!", cekeng teh. "Mangga! Bade ka Garut?".
"Muhun!"
"Abdi ge bade ka Garut, aya bisnis jaket"
"Oo...h" Kuring sabenerna mah hoream ngaladenan ngobrol, cape balas nangtung, jeung na deui tunduh meni asa hayang reup wae ieu panon. Tapi manehna ngajak ngobrol terus, ti mimiti masalah pulitik, sakola, nepikeun masalah agama khususna masalah poligami alias nyandung.
"Ari Teteh satuju henteu kana poligami?"
"Nya teu tiasa nyarios satuju atanapi henteu, da eta mah hukum Allah anu kedah diimani. Nya upami urang Islam mah teu aya kecap teu satuju kana hukum Islam".
"Tah upami kitu mah atuh satuju upami caroge Teteh poligami?"
Meni asa aya nu neunggar kana dada, asa eungap, aya rasa anu teu puguh dina dada. Tapi kuring nyarita kieu:
"Ah alim, abdi mah teu satuju!"
"Pan eta teh hukum Allah?"
"Kapanan ari poligami mah henteu wajib, ngan saukur mubah. Naha Akang nyarios kitu? Akang bade poligami?"
"Muhun, tapi gagal."
"Naha Akang tos teu cinta ka istrina?"
"Masih cinta, tapi Akang ge aya rasa cinta ka nu sanes. Akang alim pipirakan sareng manehna, tapi Akang ge hoyong ngahiji sareng nu hiji deui".
Beus nu ditumpakan asa jadi poek, rasa di dada nambah ngaguruh diadu jeung sora mesin. Kriiiiiiiiiiing sora HP disada, kadenge sora manehna,
"Assalamu'alaikum Ummi, dah sampai mana? Hati-hati ya Say, besok cepat pulang lagi ya, Abi kangen......!", ehm.....sora nu jadi obat........!
Sabada ngawangkong jeung Bu Nova di tempat parkir, kuring maksakeun nyetater motor.Ari Ibu-ibu nu make cindung bulao ka mana? Kuring teu wawuh, tapi ngungkug ka imah Ade nu jaga sakola? Naha sarua make motor? Naha ‘ortu’ teh rek naon sore-sore? “Asa maruringkak bulu punduk,” pikir kuring. Reg deui eureun di tungtung gang. Duh, nalangsa, hujan angin beuki tarik, lir ditamplokkeun ti langit. Panon mencrong kana ubin buruan sakola, cihujan awor jeung cai saweran, tarik naker, siga walungan.Ras inget ka imah, palangsiang Si Bungsu lapareun. Najan budak maju ka bujang, ari ka anak teu weleh cuscos, sieun itu sieun ieu. “Sabar anaking, ieu mamah keur ngiuhan,” noroweco di jero hate. Ret deui ka kaler, ka pipir masjid, gening masih aya Bu Hajjah keur menerkeun cindung kayas, asa rada tenang. Lila oge kuring nangtung, tapi naha Bu Hajjah teu turun-turun. Palangsiang terus ngawangkong, lantaran mobil dunungan aya keneh di palataran sakola. Kuring teu sabar, kajurung ku keueung, hujan-hujan ninggalkeun parkiran anu simpe.
Isuk keneh kuring ka sakola, biasa bari ngariung balakecrakan, aya combro, goreng tempe,leupeut jeung pisang goreng, oge sacangkir “White Coffee”.Nikmat pisan bari ngopi terus ngawangkong. Bel disada, nu ngawangkong bubar. Pikiran can jejeg sanggeus apal tina obrolan yen Bu Hajjah kamari teu kungsi shalat Ashar di masjid. Anjeuna disampeur ku carogena, langsung ka luar sakola sabada turun ti mobil Pa Haji Apip. Saha deui anu nembongan di pipir masjid ? Piraku sapoe ieu nepi ka saopat-opat? Piraku bisa ngobrol? Teu kahontal ku akal.
Paralun. Taya karep mibanda. Da keur saayeuna mah leuwih ti cukup. Ngan sok bisi matak jadi rungga keur saréréa. Numatak hayang puguh beureum hideungna. Eta gé pédah dibéjaan ku kuwu Muksin. "Jang, bisi matak jadi dosa da baheula Uwa jadi saksina. Imah nu dieusian emang hidep ayeuna sabenerna imah bapa hidep almarhum. Harita basa kolot hidep kacilakaan nepika hanteuna, sadudulur sapuk éta imah dieusian heula ku Mang Haji. Pan harita hidep ololého kénéh. Bisi rék dipénta, jung geura nyarita" kitu omongan kuwu Muksin. Harita can dibéré kawani nyarita ka Mang Haji. Loba tinimbangan. Ayeuna wé pédah ningali Mang Haji geringan. Sieun teu kaburu. Hanjakal basa omongan kuwu Muksin ditepikeun, anjeunna teu narima. Kalah nyarita nu lain-lain. Kalah loba omongan nu teu pikangeunaheun. "Teu sawios atuh Mang, ieu mah nyacapkeun kapanasaran" ceuk kuring bari amitan. Harita kedal tina haté mun éta imah hak kuring, diridokeun keur Mang Haji sakulawarga.
Kahatur,
Mamah sareng Papah
“Mah, Pah… Iraha atuh badé ngalongok téh? Hapunten Aa sareng Adé, nya…abdi duaan kedah lebet penjara deui. Tapi di penjara ieu mah geuning seueur réncang, ngarajak ameng. Sipirna gé seueur pisan, jabi balageur. Benten tebih téh sareng di penjara nu sateuacanna. Aa sareng Adé mah, alim uih deui ka penjara nu kamari, ah. Sesah bobo, kirang emam. Sanaos sipirna mung duaan, tapi …. iiyy, garalak! Sahaok kadua gaplok. Tuh, geuneuk sareng bareuh tilasna, araya kénéh. Ieu mastaka Aa gé sok aya karaos kénéh balideg. Tilas dibabuk ku popongkolna. Pami Adé mah, ayeuna téh sok gegebegan teu puguh. Mah, Pah… Iraha atuh badé ngajemput Aa sareng Adé?”
Salam baktos,
Aa sareng Adé
****
“Anaking, Mamah jeung Papah nu kudu ménta hampura mah. Hampura, can bisa ngalayad. Diréktur RSJ-na can méré idin. Hampura Mamah jeung Papah, baheula nu jadi Sipir Penjara-na.”
"Apa, saur Nini upami mulih meser peuyeum nu rada beyek," kitu unina SMS ti anak kuring. "Mangga, tapi Apa dongkapna rada sonten da bade ka rerencangan heula, aya peryogi" jawab kuring ku SMS oge. Padahal mah rek neangan duitna, da aya ge ngan kari keur ongkos balik wungkul. Unjam-injeum kaditu kadieu lebeng teu meunang, da batur ge sarua teu bogaeun, keur ahir bulan kieu atuda. Duh, kumaha nya, jaba ninina barudak teh keur udur rada wales. Barang datang ka imah, pamajikan ngaharewos nanyakeun peuyeum; dijawab ku harewos deui. Kuring tamada ka Ema bari ngabohong, yen tukang peuyeumna teu aya nu dagang; ke enjing mah sugan daragang, cekeng teh. Jam 3 janari kuring diguyah-guyah ku pamajikan, "Pa, itu heula Ema kumaha?" Korejat hudang, langsung nyampeurkeun pangebogan Ema. Anak kuring siraheun Ema bari rambisak, "Pa, Nini tos teu aya..." Awak leuleus taya tangan pangawasa. Duh, hapunten abdi, Ema, jadi anak teh can pernah nyenangkeun nu jadi indung. Teu pira hayang peuyeum ge teu kacumponan.......
Neng Inong anu jenong putra Ceu Popong, tangkal doyong sisi situ Cigayonggong wetaneun kebon terong Haji Odong paranti baheula urang ngawangkong jeung murak kadongdong kiwari geus jadi gedong sigrong, pangeusina sarupaning meong, bagong, keong , bangkong, papatong jeung ucing garong anu borongongong. Maranehna sok ngabarohong, sok baredegong sok abong-abong, sok silih toong, pasorong-sorong bari patonggong-tonggong. Lamun melong matak titajong, lamun ngomong matak nyeuri genggerong, lamun nolongkrong matak varises.
Crooot! Bisul nu ngajentul saminggu leuwih na kélékna téh ku indungna tuluy dibucatkeun sateker kebek. Lain ngajerit deui, bakating ku nyeuri, manéhna nepi ka kapiuhan, teu daya teu upaya, ngalempréh na lahunan indungna. Demi pamajikanana? Nempo salakina kitu téh, kalah ka seuri ngagakgak siga nu ngenah. Enya, mitoha mana sok nu teu keuheul nempo kalakuan minantu samodél kitu? “Cik atuh Ratna, manéh téh éling henteu? Salaki ripuh kieu kalah ka diseungseurikeun! Lain bantuan mah!“ Ceuk indungna, semu molotot. Laju mayang manéhna nu baloboran ku nanah jeung getih ka sisi balong. “Antep wé lah Mah, Tuman” Témbalna teu euleum-euleum. “Naha siah?” Ceuk indungna deui, némpas. “Asa minculak-minculak teuing minantu téh!” Ngomong kituna téh bari nulak cangkéng. Muru minantuna, nu ti tadi anteng ngoprék Blackbérry. “Ah, bongan wé Mah, baheula Kang Kosim kungsi ngomong kieu: wani bisul tah cenah dina kélék, mun aing salingkuh! Ari ieu?” Témbal minantuna teu kireum-kireum.
Serat salira wengi tadi tos katampi. Eces pisan siga tembang. Kira-kira jam 7 peuting eta surat dianteurkeun ku dua jelema anu jangkung badag. Amplopna jeung kertasna nyacas bodas. Terus make tulisan RESMI jeung cap .........KPK. Tulisanana diketik make komputer lain tulisan leungeun....eusina teh SELAMAT ANDA MENJADI TERSANGKA KORUPSI. Dasar jelema teu boga cedo.manehna nepungan wartawan teu pati lila daratang jul jol ka imahna. terus ditanya ngaler ngidul ngeunaan kasusna...JAWABAN NO COMENT. Bari imut seuri......
Kanggo KORUPTOR - KORUPTOR WILUJENG dicerek we ah da bonganna atuh.
Budak begang kurang nyusu, indungna karek jebul, laju nyusuan bari cacarita ngalimba ''deudeuh anaking. Emh akang..., bongan aya nyaah, antukna aya jabang bayi. Bongan aya cinta antukna aya nyaah. Bongan aya amprok, antukna aya cinta. Bongan aya teuteup antukna aya amprok. Bongan aya seminar, antukna aya teuteup. Bongan aya surat tugas, antukna kudu seminar. Bongan jadi guru, antukna aya surat tugas. Bongan ti ikip antukna jadi guru.''
Bagooor, berarti ikip nu matak budak kurang nyusu teh. Paingan kwari mah diganti ku upi.
Antara dua kafé. Aya kembang cipruk cimata. Kasamaran lebah layung. Luluncatan tina meja ka meja.
Budak begang kurang nyusu, indungna karek jebul, laju nyusuan bari cacarita ngalimba ''deudeuh anaking. Emh akang..., bongan aya nyaah, antukna aya jabang bayi. Bongan aya cinta antukna aya nyaah. Bongan aya amprok, antukna aya cinta. Bongan aya teuteup antukna aya amprok. Bongan aya seminar, antukna aya teuteup. Bongan aya surat tugas, antukna kudu seminar. Bongan jadi guru, antukna aya surat tugas. Bongan ti ikip antukna jadi guru.''
Bagooor, berarti ikip nu matak budak kurang nyusu teh. Paingan kwari mah diganti ku upi.
Subuh-subuh Mang Dadan geus ceuceuleuwengan nanawarkeun dagangan bari numpak sapedah. "Huuntuuuu..... huntuuuuuuu, .... tahu Cibuntuuuuu...." Sabot kitu kadenge sora Pa Sutisna sosorongot pinuh ku nafsu " Gandeng Dadan! Hunta-huntu, hunta-huntu! Teu nyaho dewek keur nyeri huntu ?! "nyaho ti poe saptu oge maneh nyeuri huntu apan gara-gara muka tutup limun ku huntu." Tembal Mang Dadan. "Har? Geuning nyaho maneh Dadan? Ceuk Pa Sutisna heran. "Na ari Sutisna ? Apan urang jeung maneh teh eta-eta keneh"
teu wasa. tapi dalah dikumaha, teu bisa mungpang kana paréntah nu maha keresa. nu maha kawasa. komo ieu kudu nyaksian batur salembur ditundung ku supata. “anjeun geus baha ka kami!” ngajelengéng nyeuit rasa. “kapan kami leuwih mulya batan manéhna, gusti. piraku kudu sumujud hurmat?” dangah. tuluy ngarérét ka kuring ku seuseukeut juru panona. kuring ngeluk. ngarasa salah. “kami nu ngagelarkeun saban lalakon. kami nu nyaho kana sagala hal.” haté ngaleketey. tuur ngaroroncod. “keun, kami nampi bebendon anjeun gusti.” reureuh sakeudeung. tuluy mencrong kana beungeut kuring. “tapi nepi ka tungtung kahirupan, anak incu manéh bakal didoja ku kami. sangkan kami loba batur. sangkan naraka teu kakurangan ku suluh!” aya kamelang natrat. leuleus sapadaharita. “hampura, ieu kahayang nu maha keresa. nu maha kawasa. jaga, bakal loba anak-incu kami nu sasar. ngadon sumujud ka anjeun!” kecap dikemu. teu jadi ungkara. cimata ragrag marengan léngkah manéhna.
Ayi : Tong hudaaaaang, tong hudaaaaang, lontong tahu Sumedaaaaang!
Kurnia: Mang meser tong hudang tilu rebueun.
Ayi : Mangga, Cep.
Iskandar: Mang , Iis oge meser tongna wungkul ulah dihudangan.
Ayi : Kasep, mangga.
Unggal réngsé solat isa éta budak buru-buru saré, niat hayang gera ngimpi, da manéhna mindeng meunang ngimpi nu matak nyieun bungah. Hiji peuting nu keur jarempling, manéhna aya di taneuh kosong nu lega, taya sato, jeung tutuwuhan. Di hareupeun manéhna aya cukang nu kacida ipisna, loba jalma anu tigalubrag ka handapna. Manéhna ceurik tuluy lulumpatan “ kuring hayang kaluar tina ieu ngimpi” ceuk manehna gogorowokan. Bray aya layar gede anu némbongkeun kulawarga manéhna keur ceurik handapeun bandéra konéng.
Indung budak nu sakolana SD keneh ngontrog ka guruna malik teu suka.
“Sok Asep dikumahakeun Asep teh ku rerencangan,sebatkeun ayeuna ka ibu guru!!”
Bari luwa-lewe" Asep sok disebat si dahdir,si dahdir, ku rerencangan sadayana teh Bu.
“Aduh-aduh atuh awon nyebat kitu mah,saha wae namina rerencangan nu nyebat kitu teh? Keun ku Ibu urang seuseulan, saha namina!!?
“Bari luwa-lewe :Si bucitreuk,si leho.si conge,si areng si cileuh..si si si..
“Asep!! Hayu balik!!!!…
Balik ti pagawean,kang Ujang di bageaeun ku Pamajikan nana meni darehdeh pisan,geus ka biasaan ngawulaan salaki sapuratina,gura giru disodoran cai,song di asongkeun,gap,ditampanan ku Kang Ujang,"Kang bilih bade teras tuang atuh da tos sayogi",.? bari gek diuk gigireun salakina,"ke sakedap bade reureuh heula "tembal na ,bari suruput ngaregot cai herang,,sabot gunem catur,,tiriling....tiriling...henpona di sada,ditinggali ku manehna," gura giru di pencet deui,bangun nu rada reuwas,"saha kang,,"? pamajikanana tumanya,"rerencangan nu ngajak bisnis, teu purun akang na ge,"bari geuwan ngasupkeun deui,Henpona,"pamajikana curiga ningali roman salakina bangun nureuwas teh",teu kungsi dua menit ,henpon disada deui,"gerewek kupamajikanana di cokot,terus di pencet,,Halo,,,halow,,,sora awewe,."Saha ieu,,,? haloww,,,saha ieu,,? anu nelepon teu ngajawab,..Halow,,,? nyarita saha ieu,,,? Kang Ujang geus ratug bari elekesekeng,"dina Henpon aya nu ngajawab,"Abdi papacanganana,kang Ujang,..." Reup geuneuk ray pias,siga beusi atah meuleum,,teu anta parah,belewer,,,henpon di baledogkeun kana tembok,.".guprak,.."henpon unyanyutan,,"Gauk pamajikanana ceurik teu ampeuh,asa di teungteuingan kunu jadi salaki.
“Inget, ulah gagabah...” cék akina mikeun keris. “Ti Empu Gandring?” témbal Ujang. “Ssssttt,” ngantelkeun curuk kana biwir. Keris disesepkeun. Harita. Tengah peuting. Hujan ngagebrét. Aki digusur. Dibérok. “Malingan waé kai, siah!” bentak Juragan Mandor. Padahal. Ukur régang. Nu teu dipuluk. Gening. Matak meta kitu téh sangkan lugina. Lugina ngaganggu ema nu rarandaan. “Ah, ulah!” ema ngejat. “Haha, sok ngajerit! Geus dibérok, saha nu baris nulungan?” haroshos. Peuting beuki simpé. Béntang. Bulan. Pating salingker. Nyumput satukangeun ceudeum. Isukna. Warga lembur guyur. Dada Juragan Mandor gudawang. Ngabebengkang sisi wahangan. Ujang ngelap getih garing dina tungtung keris. Gerung. Ngahirupan motor. “Jang, Juragan mandor aya nu maéhan,” cék Udin. “Baruk, nyaah teuing!” teu laju. Motor dipaéhan. Jut, turun. “Hayu urang pulasara, Din!” ngaléng baturna.
"Saha itu nurancucut. Imutna palid kana haté. nyerep. Karaos tingselesep. Hooong siiaah!"
Nu Gélo, mijah. Hujan dibuntang-banting, kacangcang angin.
"Duh alah ieung. Curuk Anjeun nutiis, ngomé saab. Tina ambung numancung. Bulu soco maruragan. Milu palid. Palid deui kana haté. Asooy!"
Nu Gélo, leungit. Kabawa palid. Haténa tuluy ngahariring dina hujan
"Hayang nyoba ambek kula kitu ieu teh?", gerentesna bari anteng nalingakeun sabuderenna. Katempo jelas awak manehna beuki ruksak, diditu didieu geus robah jirim.
Sret, sukuna obah da karasa nyeri, riyeug, gorolong batu-batu sagede munding teh sing gorolong. Sora sing jareritna manusa kadenge atra ku manehna, gebeg, buru-buru sukuna nu tadi obah teh eureun.
"Can waktuna, kula moal jalir kana jangji".
"Aya naon ieu teh? lini haram jadah, kudu ngamimitian deui ti awal mun kieu mah, rugi gede yeuh", jelema nu make helm gegerendeng, "Sok buru-buru anggeuskeun! tuar tah sakabeh tatangkalan nu lebah dinya!", manehna tutunjuk bari tipopolotot.
Manehna ukur bisa ngabatin "Dibere tanda kalah ka ngahajakeun, dagoan ku anjeun! da kula ge moal cicingeun, pasti bakal datang mangsana wawales ti kula".
Ti saprak gumelar ka alam dunya, rénghapna geus méh jejeg 725.760.000kali. Haténa simpé. Dipépéndé pirang-pirang kaéndahan nu anteng na panémbongna. Hirupna. Nincak wanci sariak layung, manéhna ngeunteung dina kubang cikésang. Ngagaréndang. Miharep kaéndahan bakal témbong jeroeun riakna. “Kuring resep kaéndahan”. Bari neuteup imeut kalangkangna. “Kaéndahan lain kalangkang, tapi kahirupan anu tanpaké topéng”. Sora agem. Kalangkang nu keur guyang dina cikésang. Ngolébat. Bréh témbong iwung nu dibulen kalokop hideung. Dumadak haténa kareunang.
Teu kungsi lila basa manéhna pindah ka lembur kuring, ujug-ujug aya aturan anu nyangcang diri kuring nepika kiwari. Teuing kumaha mimitina bapa kuring bisa satékah polah ngabéla tur mamaksa kuring kudu kamanéhna, apanan wawuh ge hanteu, panggih gé acan, jeung deuih pan kuring téh geus aya nu boga.
Kuring ngahuleng, teu bisa kukumaha, beurat ka kolot, beurat kabébéndé haté, ceurik ngajerit maratan langit, limbung teu aya jalan keur ngakalanana.
"duh Gusti nu maha suci, kudu kumaha nya abdi ?"
Teu lila ti harita, acara anu dipikahayang ku bapa téh datang kana waktuna, kuring carinakdak, teu wasa ngagugu kana kahayangna, tapi kuring teu bisa kukumaha, ngan bisa narimakeun kayaan, harita bapa téh ngomong kieu : "mun seug manéhna teu ditinggalkeun maotmah ku salakina,meureun moal pikieueun".
Kuring mingkin ngabatin, ceurik haté unggal poé mikiran kumaha jadina mun seug bébéndé haté apaleun yén kuring geus ngarumah tangga jeung batur.
Sanggeus nepi ka imah karek sadar hp dina saku geus euweuh. Di inget-inget pas tadi di tempat parkir rengse nongton konser teh aya nu nubruk. "Heu sigana dicopet ieu mah.." Gerentes hate. Nyobaan nelepon kana hp nu leungit...Nyambung!!! Aya nu ngangkat deuih sora lalaki.
+ " Hallouw!!!!"
= "Assalamualaikum...Punten bade naros, A..Naha hp abdi aya di Aa?"
+ " Naon???!!!"
= " Punten naha hp abdi aya di Aa? Mendakan dimana,nya? Manawi abdi kenging
terang,A?"
+ " Naon ari sia neleponan wae ka aing a@
Unggal poe kuring nyobaan muka panto, hayang kaluar ningali dunya luar nu bejana leuwih maju jeung leuwih pikaresepeun, Malah kuring ngan lain saukur hayang muka Panto hate.! weleh teu bisa mukana kuring oge, tos poho nomer kodena oge, Kudu kunu Ahli , Moal sambarangan bisa ku konci biasa. Unggal nyingraykeun gardeng, bari babacaan, Ayat Qursi tapi teu weleh ngageber hate. Inget basa jangji basa ditanya kieu: Ari Enung mun Papap teu aya bade nikah deui ? Moaaal! ceuk kuring meh ngagorowok Mamahh mah rek nyerat we saha nu terang ay nu kersa nerbitkeun...Tapi ari boga sobat mah keur batur pakumaha, sigana ngobrol dina Jandela we...Moal rek kaluar ti imah.....
hujan nyarios....
angkeub nyarios....
panas, nyarios keneh wae......
na kedah kumaha atuh ?
Dua jam paheneng-heneng. Dina méja nomer lima. Kafé tambah simpé. Manéhna bangun nu bingung. Nguyek baé nyoo hapé. Sakapeung nyumiratkeun imut tina biwir nu burahay. Imut ka hapé. Bujur asa panas. Dak dumadak, geus dua jam kasakit pireu nyaliara. Rék pok pisan, kalah jadi dédéhéman. Hayang engab kalah nyelek pibatukeun. Atuh sorot panonna, éstu teu méré pisan iber, naha pasrah atawa narah. Sugan kudu ditambaan ku udud. Rugup-ragap kana pésak. Dipesat wéh hiji. Tel dikanabiwirkeun. Sut diseungeut. Teu daék hurung. Diseungeut deui cing lila. Kakara ayeuna mah meledug. Manéhna imut deui. Ka lebah leungeun, imutna téh. Atuh jadi milu imut. Ngan karérét, dina leungeun kénca, nyelap pulpén palastik nu geus hurung, lééh nyakclakan kana méja.
Akang lain teu apal kana unggal reret anjeun ,sok sanajan ngan ukur ku juru panon. Lain teu surti kana paripolah anjeun mun pareng amprok jeung akang.Tapi dalah dikumaha atuh Tin ,pan akang teh boga Si Teteh.
(reivised edition)
"Punten, dupi salira teh soto?," ceuk kuring ka Teh Nana.
"Sanes. Abdi mah peucang," walon Mas Miskun.
Geus meh 8 taun panto hate teh ditutup, tara dibuka,-buka bari ditulisan " Tidak terima Tamu, " Pek panto teh digembok, Paling kuring nyingraykeun gardeng, nempo kaluar, Mun aya kelemeng tamu, gardeng gancang ditutupkeun, Buru-buru kuring asup ka kamar,diuk deui hareupeun Lap Top, nulis deui. Keur kuring Lap Top teh lir buku harian, paranti curhat sagala kasedih, kakeuheul,kasieun , nu satia pisan. Tara ngusulkeun panto dibuka. Kuring betah we nyorangan. nepi ka kiwri gembok teh meh karatan..Tapi kuring betah nyorangan.....
Sorangan ayeuna mah di kafé téh. Pasosoré, ngararasakeun deui imut layung nu sawatara poé katukang marengan di ieu tempat. Nyipta-nyipta deui obrolan jeung imutna nu tiis. Teuteupan soca nu bangun sabreg-bregeun hujan. Ah, piraku rék hujan. Ukur ceudeum éta mah. Ceudeum alatan teu dihaja. Asa maksa rarasaan téh, basa ménta manéhna tepung di ieu tempat. Hampura. Teu pisan-pisan maksa. Da mun harita nolak gé, kuring mah moal nanaon. Kuring ngarti kaayaan. Salah kuring, bet hayang tepung wanci sareupna. Hampura, poho, yén poé téh geuning aya robahna. Aya beurang aya peuting. Aya ngimpi aya nyaring. Aya suka jeung peurihna. Nyampak sagala kamungkinan. Soré ieu, cara soré kamari, nyorangan nyanghareupan méja, galécok jeung cikopi, asbak, jeung korsi kosong. Nyipta-nyipta deui kalangkang nu betah manjangan.
"Akang bohong! Waktos dua dinten ka Cianjur milari sayuran?" tibeberegeg nyaliksik.
"Heug Akang ngaku nanging Eneng tong bendu!" Neng Elin unggeuk ka salakina.
Barabat Kang Husin ngadadarkeun. Nyobat dina Facebook jeung "Risma Gumuleng", ngiriman pulsa, jangjian. Salila dua poe Kang Husin nyewa kamar losmen, di Bandung.
Unggal poe angkleung-angkleungan di Alun-alun. Risma Gumuleng teu hol bae. Inget jangji ka pamajikan nu ukur dua poe. Kang Husin balik mawa bukti sayuran nu baruruk.
"Tos, nu atos mah atos Kang. Tinggal Akangna. Kersa henteu ngadangdosan?" Teu kebat. Neng Elin kaburu dirungrum.
Ganti minggu. Wanci ngahaeub ka Isya. Kang Husin balik deui ka kamarna nyokot roko nu tinggaleun. Dina meja, kajeueung tas laptop kempes, tur modem usb euweuh tina tempatna. Ngahuleng. Buru-buru pamitan ka Risma Gumuleng. Heuleut sababaraha menit. Kang Husin udud di rohangan tengah bari maturan Si Cikal lalajo televisi. Ka reungeu sora nu turun, jeung dehem Neng Elin pamajikanna. Kang Husin hemeng.
Santri ngalalantri rek matri pangarti sareng pekerti ti mimiti ngajagi diri, miara raga, nyangcang iman dugika meungkeut paheut ati kameumeut ngarah salamet tina manah anu raheut.
Ajengan ngabudah kabeh, dina leungeuna teu leupas buleud-buleudan tasbeh. Sanajan mega teu daek repeh, kitu oge simkuring hayang ngiluan leweh.
Bolotot soca taya nu katinggal. Rebing cepil taya sora hiji-hiji acan nu kadangu. Ngan kalam anu kabumbuan dzikir dina renghap, bari atoh da dilelewe ku sora gelap.
Azie Nasrullah
01 Februari 2012
Bandung-Majalaya
Kota geus rénghék. Tina jandéla-jandélana nu tutung, congo-congo bedil ngulincer ka saban pongpok angin, néangan mangsa. Jempling aya ku keueung.
Énsiklopédi Sunda nu geus konéng jeung rangsak, diécagkeun lalaunan. “Lembur aing, lembur aing....,” pokna, di lanté tilupuluh dua apartemén nu geus hangru ku lebu silalatu.
Sorana ngeleter, awakna ngageter. Lalaunan manéhna cengkat sarta ngarérét ka jandéla nu rangsak. Mun poé ieu aing kudu ajal pék téh teuing, gerentesna. Layung ngan kari sagurat deui.
Di hareupeun jandela, sabada ngarénghap jero pisan, manéhna ngalanglaungkeun beluk. Sorana milepas ka jomantara. Anéh, bet euweuh sora bedil anu némbalan. Teu lila antarana, bet cul-cel di ditu di dieu, sora beluk siga sono hayang silih longokan.
“Gusti,” bi Inah. Ngarénjag. Gigisik. Lain. Ngimpi. Lain. Lain. Dunungan pameget. Sataun sakali mulangna. “Salingkuh...” mencrong. Nu silih galéntor. Silih rungrum. Dina sofa. “Rék naon?” ngoréjat. “Ba...ba..” gugup. “Peuting ieu téh! Moal salah rék maling!” cék dunungan istri. HP diangkat. Patugas datang. “Sanés maling,” leungeun ditalikung. Dijagrakeun. Sidang dibuka. Didakwa. “Divonis lima taun! Maling emas...” hakim ketok palu. Manéhna nyegruk. Kanyenyerian. “Pédah merego,” gerenengna. Padahal rék beberesih. Biasa, wanci janari. “Aman ayeuna mah...” males rangkulan. “Éta wé téga,” manéhna nyéréngéh. Ngarungrum. Ngajanglarkeun rasa. Nyingkahkeun rametuk. Ngambah sawarga. Ngarakrak panto naraka.
Tokoh: Dhipa Galuh Purba & Warga Kampung
Tengah poe Nyi Dhipa anu anyar rarandaan gogorowokan, ngageunjleungkeun sapangeusi kampung. “Para wanoja nu aya di kampung ieu, omat tong boga salaki ka anggota partai, matak moal boga budak!” Nyi Galuh anu keur nyiaran Neng Purba di golodog imah Nazarudin Azharn gedengeun warung kupat Maman Gantra deukeut saung Bode Riswandi nanya ka Nyi Dhipa “Naha enya kawin jeung anggota partai matak moal boga budak? “Apan kuring buktina. Geus tilu taun kawin jeung Kang Ayi Kurnia Iskandar ngan ukur dicontreng, teu dicoblos-coblos!” tembal Nyi Dhipa.
Surak serok dilembur batur,bingung neangan jampe pameper hareudang
“Beuratan mana: Nanggung suluh atawa kiih?,” saur Kanjeng Raja ka menteri-menterina. “Mun beurat nanggung, ku naon sakalina kiih kudu ditanggeuy?,” tambih anjeunna.
Jawaban eta tatarucingan, nepi ka kiwari teu kapanggih. Ngan, ti harita eta wewengkon disarebut Beuratnanggeuy.
(Diropea -- kalawan merhatikeun perkara moral jeung atikan keur barudak ngora – tina posting Juragan Ferry Farikhin di grup Cawokah Nasional).
mang dasun, tukang goréngan nu mangkal di trotoar jalan otista, teu eunggeuh aya nu geulis lungsur tina sédan mérsi pulas hideung métalik nu kakara parkir hareupeun gorobagna. manéhna anteng malik-malikeun goréngan ngarah teu tutung.
si geulis laju nyampeurkeun. "mas, beli goréngannya sepuluh. tahu isi, bakwan, sama combro", cenah mamalayon. "mangga, néng", walon mang dasun. laju diladangan.
néng mérsi geus indit. mang dasun anteng deui, mulak-malik goréng sampeuna. teu lila, reg deui ferrari pulas beureum. nu turun teu éléh camperenik jeung nu ti heula. sarua, nyampeurkeun ka mang dasun. "mang, mésér gorénganna sapuluh. géhu, bala-bala, sareng combro," cenah, sundana mani ngageleser.
"punten néng, gehu, bala-bala, sareng naon?", walon mang dasun. ari leungeunna mah terus ngopépang, mungkus géhu jeung bala-bala pesenan si enéng. "combro mang". "aduh punten néng, teu aya éta mah. mamang mah tara ngicalan combro".
"Punten, dupi salira teh soto?" ceuk kuring ka Teh Neni.
"Sanes. Abdi mah peucang," walon Mas Miskun.
Barang sup ka rohangan guru, sepi, na unggal meja teh aya dus snack, wandana manis. Kuring lalaunan muka dus nu aya na meja sorangan, eusina aya rupa rupa roti merk terkenal kana limana.
"Bismillah...", kuring mimiti ngegel roti jerona coklat, ehmm nikmat, dipairan cai teh haneut. Geus satengahna roti nu asup kana beuteung, sup babaturan, guru awewe, silih baledog imut. " Saenya Teh eusi dusna?", "Uhun, jabi raos deuih, timana ieu teh Neng?", kuring kebat nanya muasalna. " Kintunan ti istrina Almarhum Pa Toyib, kan 40 dintenna Teh". Deg! baham nu keur ngagayeum eureun, roti nu na tikoro melag...
Bray, na sawangan, nembongan dua budak lalaki laleutik keneh, tangtungan hiji awewe nu ukur ngurus rumah tangga. Kabayang deui, waktu Pa toyib gering nu parna, meakeun waragad gede jang uubarna.
Rumanggieung manggul suluh nu beurat,tonggong jeung taktakna geus bohak garetihan.Ngagusur lengkah muru harepan asa moal kahontal ku ciptaan
Galitukna batu tincakeun ngaliwatan cucuk eurih, kaliage, peurih, leuseuh,tapi rido.
Hate ngan muntang dina pangsujudan ,bari ngadagoan sora tarompet sangkakala
Ngan ka anjeuNA muja jeung puji teu weleh disambat, muru wanci panungtungan
Yakin pisan bakal aya pitulungna,teu ngaharepkeun jelema haat mikeun sidekahna.
“Soca salira teh lir sajak petingan, jungjunan. Sanaos heureut sareng ipis, peryogi rewuan kitab kangge neuleumannana. Moek mondok na teuteup salira abdi tilelep teu bisa hanjat”. Kuring ngabirigidig waktu maca saha nu nulisna.
Tokoh: Budi, Rahayu & Tamsyah.
Wanci isuk pukul tujuh Kang Budi geus siap-siap indit ka kantor make baju rapih menang ngaleot pamajikana; Neng Rahayu. “Akang mios. Neng” ceuk Budi ka pamajikanna bari cipica-cipihu atawa cium pipi kenca jeung katuhu. “Mangga kang, uihna ulah hilap nyimpang ka Mang Ade bari pangnagihkeun sametan” Tembal Rahayu bari ngais Tamsyah; budakna anu kakara umur sataun. Barang gek diuk dina jok motor Kang Budi ambek-ambekan “Silaing teh siga nu ngewa ka kuring !? Siga nu ijij! Unggal kuring rek indit silaing sok datang. Apal teu kuring teh buru-buru kudu ka kantor? Lamun telat deui kuring bakal dipecat ku dunungan! Geus leuwih ti sapuluh kali kuring telat datang ka kantor gara-gara didatangan wae ku silaing. Siga nu sentimen silaing mah ka kuring teh! Kudu nyaho waktu rek datang teh, ieuh. Samangsa-mangsa kuring keur sare, pek rek datang lobaan oge. Silaing mah datang teh unggal kuring rek dines! Teu uyahan! Pikasebeleun! Kurang ajar! Datang deui, datang deui! Nyaho jas maneh anu anyar teh geus leungit deui aya numaok!” Neng Rahayu kaheranan nempo salakina ambek-ambekan sorangan teuing ngambek ka saha? “Ari Kang Budi ngobrol sareng saha?” Tanya Rahayu panasaran. Kang Budi pok ngajawab “ari ilaing teu nempo kuring ngawangkong jeung hujan?” Hujan angin beuki badag
Kuringmah teu hayang ngaggoreng DPR, sabab asa geus cukup pisan ngawakilan sakabeh pangabutuh kuring.
1. Hayang mobil mewah tos diwakilan
2. Hayang gajih gede tos diwakilan
3. Hayang loba dunya tos diwakilan
4. Hayang tempat damel anu raos tur sareungit tos diwakilan
5. Hayang lunta ka luar negeri tos diwakilan
Naon deui atuh asa tos cekap da moal ya wakil anu meni rancage sareng rambakah sapertus kitumah, ayeunamah urang kantun ge siduru we bari meuleum hui.....
Hejo ngemploh permadani mayakpak satungtung deuleu,nyanghareup ngaler jungkiringna gunung Gede,Kulawu disimbutan pepedut.Dina Ki Damar nu rajeg sakuriling tempat,nyangsaya buah hate teu walakaya.
Cag,cuang catet deui dina hate urang masing-masing,Jodo,Pati,Bagja,Cilaka anging Kagungan nu maha Widi.Pileuleuyan panutan......
Hujan,pepedut,teu ku hanteu milu nyered,ngingkahkeun kasono nu masih meulit.
Lessss.......
Haritateh poe jumaah kabagean jam pertama di kelas 12 AV.1..Barang sup asup karohangan "SELAMAT PAGI PAAAAK..!!"..ceuk barudak meh bareng.."Pagi" ceuk kuring bari nunda tas na luhur meja terus cengkat .."anak-anak hari inih bapa akan memberi contoh bagaimana ekting seorang model saat pengambilan dokumentasi video"..."Hihihi"...ceuk Amanda (siswi hiji-hijina dikelas eta)..bari nungkup baham..diturutan ku babaturan nana ..ayanu "hihi" ayanu "haha"..aya oge anu seuri bareng dicampurang cing kecewis..." Tenang-tenang ..bapa belum ekting ngelawak ko' kalian sudah pada ketawa sih".."Emang apanya..yg lucu? ceuk kuring bari culang-cileung .."itu paaaK..Seleting celana bapa terbuka"!!..ceuk barudak meh bareng bari nunjuk ka lebah kuring..Seak beungeut ngadadak asa jadi beureum..."Gustiii"...inget ayeunamah ..tadi teh malem juma'ah..urut mindo can anggeus diperenan....
Ma Enon aya nu ngontrog. Duaan jangkung badag. Gagah. Ngan éta wé ranggéténg sihung. "Ma...mimiti poé ieu pabrik kudu ditutup teu meunang nyieun baso deui. Haram, nyaho.....". Ma Enon unggut. Tara wani baha ka nu maké saragam mah. Sieun. Najan haténa galécok. "Kumaha atuh ké beurit ngagalaksak deui”. Nepika balikna nu duaan éta kekecapan ukur dikemu ku sorangan.
Budak datang ti sakola. Getih baloboran tina biwirna. “Ku naon?” ceuk indungna. Bari nginghak ceurik, ngadu, “Disuntrungkeun si Jayen.” “Oh, ka dieu, Kasép! Urang bersihan heula,” pokna halon. Pinuh kanyaah. Laju nanya, “Ari Jayen téh réréncangan Aa?” “Muhun, Ma. Awakna pangbadagna di kelas.”
Isukna, budak balik ti sakola marahmay. “Ma, si Jayen poé ieu bageur pisan ka aa.” Indungna imut. Inget kajadian sore kamari..
Mun geus asup ka alam ngimpi, hirup asa diayun ambing, asa digonjang-ganjing, asa panggeulisna, asa pangkasepna, sakapeung asa di sawarga sakapeung asa di naraka, tapi mun asupna ka lebah alam nu beda, naha bet asa beda, asa hirup di lemah nu lain warisan ti luluhur alatan hirup bet jadi nurutan batur, teu weleh ngudag-ngudag ngimpi , teu weleh ngudag-ngudag harepan, susuganan bisa neang kahirupan di kota, atawa bisa hirup jadi TKI, susuganan bisa ngudag rizki di Arab Saudi, atawa bisa ngumpul-ngumpul harta di Malaysia, tapi kumaha nyatana, ngan ukur manggih sangsara di nagara nu kasebutna jugala
Ti mimiti SD nepi ka SMA, Bapa Ibu Guru ngajar sagala rupa, matematika, IPS, IPA jeung sajabana, hanjakal pangajaran etika teu kungsi aya, nu disebut moral ngan ukur nyelap dina PKn jeung agama, sanggeus dewasa bari cepeng gawe di pausahaan swasta, teu weleh aya nu tumanya jeroeun dada, kudu kumaha sikep jeung nyaritana, mun ditangkeup ti tukang ku nu jadi dunungan?
nu diraksukan bodas,,hudang tuluy kacai,gura giru ka masjid,,eta kabogoh batur
Pileuleuyan jungjunan,,saruntuyan carita bakal jadi ketak dina sajak,bakal jadi pangeureunan saacan lengkah cueut ka hareup
ningal raray anjeun pinuh ku bagja,hate rampohpoy lesu tanpa ajen.
Ceuk cihcir
ceuk kalakay murag
ceuk jangkrik
ceuk ibun janari
jodo mah lir seuri jeung ceurik
!/groups/182915828406589/)
budak sataun,lilinna hiji,budak umur tujuh taun,lilinna tujuh,,kabayang nini kuring,umur salapan puluh,lilinna satelebug
“Haha....” ngagakgak. Péstol dicium. Getih baseuh kénéh dina tungtung keris. Layon pasoléngkrah. Patunjang-tunjang. Lolobana. Cacah. Miskin. Malarat. “Aing kawasa!” nyorowok. Handaruan. Jagat inggeung. Dunya oyag. Langit pejah. Barasat. Jelegur. Jelegur. Geleger. Guludug. Nguntuy. Bilatung kagareuwahkeun. Racleng tina beuteung layon, ngabugigag. Ngahunyud. Beuki loba. Muru manéhna. Gancang. “Ih, kunaon?” ngarénjag. Puluhan. Ratusan. Réwuan. Jutaan. Bilatung. Utey. Ngarangsadan awakna. “Ampun!” adug lajer. Kulawargana ngariung. Cumalimba. “Bapa!” pamajikanana rambisak. “Sabar, Bu.” Doktor neuteup. “Aduh! Kurang ajar! Bilatung!” jedak pamajikanana ditongtak. Bru rubuh. Habek. Doktor ditonjok. Goak. Galéong. “Édan pasén téh!” doktor kukulutus, nyiapkeun suntikan. “Awas! Bilatung!” ngajéwang kerah doktor, dibalangkeun neungar témbok. Kerejet. Kerejet. Ngemasing pati. Sirahna bejad. Ngejat ti rohangan. Ngajega luhur kenténg. “Aing pamingpin, haha...” kénténg robah jadi bilatung. Utey. “Wah...ampun...!” kocéak dengék. Luncat ti lantéy dua. Koléang. Ngalayang. Bilatung. Ngilu. Asup kana ceuli. Irung. Panon. Sungut. “Aduuuhhhhh....ampuuuunn...”
kuring lilir karasa sirah asalalinu diusap kuleungeun kutuhu ,gebeg ,naha diperban ,ret kana leungeunkenca aya impusan napel napigeulangan,hah aing di rumahsakit ?kadenge diluar sora nu leumpang,
kuring ngahuhuleng salila lila keukeuh teu kapikir.perasaan mah bieu teh jeung si geulis ngumbar kasono dina mobil nupanas ku seuneu asmara.kuring keur nyupir manen na nyarande kana taktak,nempo pingping nu ngagoler ,teukuat leuneun kenca ngaragamang.Brak !...panto muka disakalikeun,pamajikan asup ngagusu koper gede,,mah'' ceuk kuring,manehna teu nembalan ,gek diuk na korsi sisi tempat tidur,gap leungeunna nyekel kana leungeunkuring.pok nyarita ,,pih hampura mamah ,da salah apih ngerakeun keluarga ,mun apih geus cageur ulah rek balik ka imah da itu mah imah abdi.ieu baju apih ''jung nangtung leos indt,kuring molohok teu bisa kumaha kumaha.
Berebey getih tina sirah ngalembereh maseuhan dadana.
Ngan bati ngarongheap.jeung ngahelas.., leketey, bruy-bray narembongan pacampur jeung rus-ras ngingetkeun ka mangsa lawas kuring jaman keur ngora. Teu kudu disebutkeun.
Astagfirulloh.... deudeuh teuing anaking,boa-boa hidep teh ayeuna..
ulah karandapan ku anak kuring Gusti, kahoyong mah lalampahan teh cekap keur sadiri kuring we. Paingan aya paribasa: "ari uyah mah tara tees ka Hongkong....". Hehe
Peuting kacida simpena, tapi maneha can bisa sare, guligah bari teu weleh nanya ka diri sorangan. Sajam nu geus kaliwat aya sora agem, sora nu pinuh wibawa: Sok atuh geura kulem sing tibra, ku Akan di sun nya ? Muaaach " Sorana lir galindeng lagu anu geus lawas ti lawas tara kadenge..Lagu heubeul nu kungsi leungit. Manehna ngaheruk asa ngimpi. Naha ngimpi kitu ? .
Leungeun manehna ngeleper, keretas kasumba dina leungeunn ngeleperlir siga daun garing katebak angin. Cipanoona ngagantung dijuru panonna, ngagurilap kacaangan lampu Neon. " Akang nyaah ka Eulis, clak putih, clak herang" Breh hiji lalaki ngadeg hareupeunana, neuteup pinuh kaasih. Imut pinuh kameumeut..Korejat manehna hudang.! .. Ngaheruk mnehna bari nngkeup anggel sok batinna ngaharewos : " Naha lain ngimpi ngimpi kitu ????
dongeng kring baheula watu kuring kr di ajar elmu agama harita kajadian jm hijian pting kuring teu kuat beuteung nguliat hyang ngaluarkn eusi. t inget ku kasieun tuluy wae kuring trun k luar ngadatangn tmpt nangkring mlahan tutup bujur gs di buka t kobong knh gk we kurng diuk ngaluarkn si lenjang n gs teu tahn menta k luar sabat kuring kr ngalamun di luhur langit aya seuneu hiber sageude nyiru ngalyng luhurn kuring harita kuring reuwas kacida. kuring lumpat k kobong nymprkn santri lain bari t mke calana. bbtrn rareuwaseun bri naranya k kuring gek we kuring diuk dina tmpat sare singktna carita.bbatran ribut bau bau cnah. sihoreng si jangkung napel na sarung.
Curuk jeung jempolna menerkeun kaca mata sababaraha kali.”Kunaon asa lila pisan ieu teh?!Gerentesna bakat ku késél ngadagoan di warung kopi, bari diuk disisi jandela”.Sabar heula,boa aya harungan dijalan” hate leutikna ngupahan,jarum jam geus nunjuk angka 22 ti angka19.Nomer dina HP dipencet deui”Hallo!!hallo.Euweuh sora halimpu nembalan ti nomer beh ditu”Hallo.!! Hallo..Anjing..!!! .ngagorowok satarikna,tepi ka jelema di warung reuwas jeung asa kagandengan da keur lalajo Persib lawan Kukar nu eleh 0-3 tea.Brak!! meja warung digebrag satakerna.Pelayan nyampeurkeun “ Peryogi bantosan ieu teh?”Ceuk pelayan jeung bobotoh meh bareng nyalampeurkeun bari neuteup jeung singkil .Teu lila aya nu leumpang sasampoyongan awak jeung beungeutna geuneuk barareuh,tapi kaburu keneh mireng nu di anti ngageuleuyeung dibonceng ngaliwat ka pelebah dinya, bari mere imut pait pisan.
Lamunan kagareuwahkeun ku galindengna Nicky Astria dina HP.
"Yang" ceuk manehna muka jurus, pasang kuda-kuda.
Seuneu nu ngabebela dina dada ngadadak pareum. Hate ngaleketey, teu walakaya nyanghareupan jurus manehna.
"Bulan téh, Béntang nu nyorangan!" Saur Lastri. Karasa pisan, buuk hideungna ting karayap kana dada, kana beuheung. Meulit kana pasualan panjang. "Ulah janten émutan, Pan. Najan patebih. Bulan téh béntang, béntang kénéh. Taya béntena."
Ngadadak hayang jadi Ultra Man. Innalillahi.
Barang bray panon beunta. Kabeh poek. Tempat asa heurin. Awak karasa dibaguded. Lalaunan ngulisik. Ingetan kumalayang katukang. Gebeg. Kuring geus dikubur!
Dibaca deui. Fikmin, peuting, lampu kamar, cakcak. Sora motor tingkélétrék. Bangun suda. Sorangan. Dina almenak aya sono. "Bulan katenjo ngora!" Aya nungajak cumarita. Simpé, kitu? .
Dina kanyaah nu taya wates wangenna, beubeulahan jiwa rumah tangga teu weleh diaping dijaring, ditungtun dituyun ku ibu ramana, jalaran nu janten putra kasebatna titipan ti Nu Maha Kawasa, beubeulahan jiwa nu janten harepan sadayana malahmandar mangsa jaga janten cukang lantaran nu langkung nyangreudkeun kacinta hiji caroge ka garwa, katresna garwa ka caroge, tos sawadina pami urang nu janten ibu ramana muji sukur ka mantenNa, wirehna urang dipaparin hiji anugrah Ilahi malahmandar rundayan janten jalmi sajati nu tumut kana aturan Hyang Widi


c: text/html

text: 1Da saenyana mah, simkuring agul teh taya untungna. Sanajan kitu, simkuring baris nyaritakeun tetenjoan sarta wahyu ti Gusti. 2Opat belas taun ka tukang, simkuring diparengkeun ningal salahsaurang ti umat Al Masih anu diangkat ka langit katilu. Ningal teh duka jeung raga badag, duka henteu; anging Allah anu uninga. 3Simkuring ningal (duka jeung raga badag duka henteu anging Allah anu uninga): 4Eta jalma ngadadak diangkat ka Pirdus, terus ngadenge hiji pangandika luar biasa, anu moal katurutan ku basa manusa. 5Simkuring agul teh ku lantaran eta jelema. Ari diri sorangan mah, naon atuh agulkeuneunana, lian ti kahengkeran mah. 6Tapi upama rek agul ge, naon salahna; da ieu anu dicaritakeun teh, saenyana. Tapi moal, — moal agul — bisi aya anu nyangka yen simkuring teh jelema luhung, nepi ka mencog tina panenjona, beda tina dedengeanana. 7Ngan supaya ulah kungsi kamagungan, pedah simkuring geus meunang eta wahyu anu sakitu luar biasana, simkuring teh dibere hiji cucuk di jero awak anu nimbulkeun kalara. Saenyana, eta teh utusan Iblis supaya simkuring ulah agul! 8Simkuring geus sasambat ka Gusti, nepi ka tilu kali, neda ucul tina eta kalaraan. 9Tapi ku Gusti diwaler kieu: ‘Kurang kumaha Kami nyaah ka maneh? Sing tahan, sabab kakuatan teh sampurnana ku ayana kahengkeran.’ Eta sababna, simkuring agul ku kahengkeran sorangan teh, sangkan kakawasaan Al Masih manjing sajeroning diri. 10Jadi, simkuring rido narima kahengkeran, dihina-hina, disangsara, dikaniaya, dipeupeurih, demi keur kamulyaan Al Masih. Ku lantaran rumasa hengker, iman simkuring jadi kuat. 11Simkuring jadi bodo kieu teh, ku lantaran aranjeun nu maksana. Benerna mah, hargaan simkuring teh ku aranjeun. Sabab dina sagala rupa oge, simkuring teh teu eleh geleng ku eta rasul-rasul anu magar laluhung teh. 12Ciri yen simkuring rasul kapan kanyahoan ku aranjeun oge, dibuktikeun ku tanda-tanda, mujijat-mujijat, jeung rupa-rupa kawasa. 13Dibanding jeung jamaah-jamaah sejen, cik iraha aranjeun teh rajeun ku simkuring disingsalkeun, iwal ti tara dipentaan pangabutuh? Bisi ieu karasana teu adil mah, hampura bae! 14Geus rek katilu kalina ieu, simkuring niat nganjang ka aranjeun teh. Lain arek barangpenta. Nu diboro-boro teh aranjeun, lain pangabogana. Anak mah, memang teu wajib ngipayahan kolot, tapi kolot anu wajib ngipayahan anak. 15Ku kituna, pikeun aranjeun mah ulah bon harta banda, nyawa oge moal diowelkeun. Tah nepi ka kitu, kanyaah simkuring ka aranjeun teh. Sageuy nu asih rek dipulang sengit mah! 16Tapi sakitu simkuring tara ngabeungbeuratan, ku aranjeun kalah ka dipajarkeun rek macikeuh, arek meres lelemesan. 17Cik iraha simkuring, — ku salahsaurang ti utusan-utusan nu dikirim ka aranjeun — kungsi narik kauntungan ti aranjeun? 18Nyebut kitu teh, pedah bae simkuring geus ngutus Titus jeung baturna, saurang, sina ka aranjeun. Kungsi kitu Titus narik kauntungan ti aranjeun? Lain sarua tekad jeung caraning hirup anjeunna jeung simkuring? 19Geus lila pisan aranjeun nyangka simkuring jeung Titus hayang meunang sorangan teh, nya? Salah eta teh, dulur-dulur! Demi Allah, demi Al Masih: Nu diseja ku simkuring teh, taya lian ti hayang ngahudangkeun iman aranjeun! 20Simkuring rempan bisi engke ana urang tepung masing-masing beda anggapan: Aranjeun sulaya tina kahayang simkuring, simkuring sulaya tina kahayang aranjeun. Sieun matak jadi cekcok, hiri dengki, amarah, masing-masing hayang bener sorangan, tingkecewis silih upat, silih omongkeun, silih angkuhan, sarta kusut ribut. 21Inggis bisi jol teh simkuring diparengkeun apes ku Gusti Pangeran. Tada teuing ngerikna hate, mangkarunyakeun ka jalma-jalma anu ti bareto nepi ka ayeuna daroraka keneh bae, can tarobat tina kalakuanana anu kalotor, rarucah, jeung ngalajur napsu.

robotstxt: allowed

filter: keep


text: 1Hiji mangsa, dina poe Sabat, Isa ngalangkung pahumaan gandum. Tina sabab lapar, murid-murid Anjeunna mipit sababaraha ranggeuy tuluy didalahar. 2Hal eta katingal ku sababaraha urang Parisi, pok arunjukan ka Anjeunna, “Geura tingal itu murid-murid Anjeun, keur baranggawe. Eta teh kapan henteu kawidian dina poe Sabat mah!” 3Tapi dawuhan Isa, “Naha aranjeun acan maraca carios lalampahan Daud katut pangiringna, keur mangsa palayeun tuang tea? 4Kapan ahirna, anjeunna lebet ka Bait Allah, tuluy nuang roti haturkeuneun ka Allah; padahal eta roti teh henteu meunang pisan didahar, boh ku anjeunna, boh ku pangiringna, kajaba ku paraimam. 5Naha henteu kaaos ku aranjeun dina Kitab Toret, yen dina poean Sabat, paraimam ngalanggar hukum Sabat di jero Bait Allah? Tapi sanajan kitu, euweuh anu ngalepatkeun! 6Ceuk Kami ka aranjeun: Palebah dieu mah aya anu ngungkulan Bait Allah. 7Upami aranjeun leres-leres ngarti kana eusina dawuhan nu ungelna kieu, ‘Nu ku Kami diperedih teh, nya eta welas asih lain kurban.’ Upama aranjeun ngarti kana eusina, tangtu moal rek ngahukuman ka jelema anu teu boga salah. 8Sabab Putra Manusa teh, Jungjunanning Sabat.” 9Ti dinya, Isa ngantunkeun tempat eta, lajeng lebet ka tempat pangibadahan. 10Di dinya, kasampak aya jelema nu paeh sabeulah leungeunna. Maranehna nararos ka Anjeunna, “Naha kawidian nyageurkeun nu gering dina poe Sabat?” Naranya kitu teh, maksudna mah rek neangan kasalahan Isa. 11Tapi Isa ngadawuh, “Lamun salah saurang ti aranjeun boga hiji domba, tigebrus kana sumur dina poe Sabat; naha manehna moal turun pikeun ngangkat eta domba, supaya bisa katulungan? 12Naha jelema teh lain leuwih punjul martabatna batan domba? Kitu nu matak ngalampahkeun kahadean mah, henteu dilarang dina poe Sabat oge.” 13Lajeng Isa ngadawuh ka nu gering, “Cing sodorkeun leungeun maneh.” Nu gering nyodorkeun leungeunna. Dumadakan leungeunna cageur, pulih deui, sehat saperti leungeunna nu sabeulah deui. 14Sanggeus kitu, urang-urang Parisi teh barudal ka laluar sarta maranehna sakait pikeun maehan Isa. 15Jelema anu ngariring ka Isa teh loba pisan. Kabeh ku Anjeunna dicageur-cageurkeun. 16Tapi ku Isa, maranehna diomat-omatan, nya eta ulah aya anu dibejaan saurang oge saha Anjeunna teh; 17supaya laksana Dawuhan Allah nu geus dilahirkeun ku Nabi Yesaya, nya eta: 18‘Geura tarenjo, ieu Nu ngabdi ka Kami teh, pilihan Kami, nu Kaasih, tur kamanah ku Kami; Ruh Kami baris ngauban ka Anjeunna, sarta hukum baris diwawarkeun ka sagala bangsa. 19Anjeunna moal kersa papaduan jeung moal huak-haok, jeung sora-Na moal kadenge ti jalan. 20Tangkal kaso nu pites, hamo disapatkeun ku Anjeunna; seuneu dina sumbu lampu anu meh pareum, ku Anjeunna moal dipareuman; nepi ka datang mangsana ku lantaran kakawasaana-Na, hukum teh unggul. 21Sarta nya Anjeunna nu bakal jadi pangarep-ngarep sagala bangsa.’ 22Ti dinya, aya nu karanjingan setan nu dideuheuskeun ka Isa. Jelemana lolong sarta pireu, tuluy ku Isa dicageurkeun; bisa ngomong sarta bisa nenjo. 23Jalma rea hareraneun pisan, aromongna, “Anjeunna teh boa-boa Putra Daud tea!” 24Eta teh kadenge ku urang-urang Parisi, tuluy maranehna nyebutkeun kieu, “Anjeunna bisa ngusir setan teh, bane bae ngagunakeun kakawasaan Beelsebul, gegedugna setan tea!” Tapi Isa uningaeun kana pipikiran maranehna, tuluy ngadawuh, “Karajaan anu henteu bersatu tangtu ambruk. 25Nya kitu keneh nagara atawa rumah tangga anu baruntak, teu sauyunan, moal bisa lila ngadegna. 26Nya kitu oge, lamun Iblis merangan Iblis deui, tangtu lumpuh kakawasaanana tina sabab silih perangan tea; naha kumaha karajaanana rek bisa ngadeg terus? 27Jadi, lamun Kami ngusir setan ku kakawasaan Beelsebul, murid-murid aranjeun rek ku kakawasaan saha ngusir setan teh? Ku sabab eta, nya maranehna anu baris jadi hakim aranjeun teh! 28Tapi lantaran Kami ngusir setan teh ku kawasana Ruh Allah, ceuk Kami ka maraneh: Eta nandakeun yen Karajaan Allah teh geus tepi ka aranjeun. 29Rek kumaha bangsat bisa ngagadabah imah jelema gagah, niat ngaringkid harta bandana; iwal ti ku nalikung heula jelema gagah tea? Sanggeus dibarogod nu boga imahna, kakara imahna bisa dirampog. 30Saha nu henteu biluk ka Kami, eta teh tangtu ngalawan ka Kami; jeung deui, saha-saha anu henteu milu ngumpulkeun sarta ngahijikeun, eta teh geus tangtu ngabaruntakeun. 31Ku sabab eta, ceuk Kami ka maraneh: Sagala dosa jeung ucap-ucapan manusa nu sarugal bakal dihampura, tapi anu ngahinakeun Ruh Allah mah, hamo meunang panghampura. 32Upama aya jelema anu ngalawan ka Putra Manusa, nu kitu bisa dihampura; tapi lamun manehna ngalawan ka Ruh Allah, dosa manehna moal bisa dihampura: Boh ayeuna, keurna di dunya; boh engke, di alam aherat. 33Upama nyebutkeun yen tangkal ‘anu’ teh mulus, tangtu tina sabab buahna oge mulus. Sabalikna, lamun nyebutkeun yen tangkal ‘anu’ teh goreng, tangtu tina sabab goreng buahna. Sabab kanyahoan hade gorengna teh, tina buahna. 34He, maraneh turunan oray welang! Kumaha maraneh rek bisa ngabijilkeun ucap-ucapan anu harade, ari maraneh sorangan jahat? Sabab nu diucapkeun ku sungut teh, asalna ti jero hate. 35Jelema bener, ngabijilkeun hal-hal anu bener tina sanubari nu bener. Sabalikna, jelema jahat, ngutahkeun kajahatanana tina sanubarina nu jahat. 36Tapi ceuk Kami ka maraneh, sakecap saucap maraneh anu mubadir baris aya balitunganana dina poean Pangadilan. 37Sabab maraneh, disebutna bener teh, ditilik tina ucapan maraneh; nya kitu keneh, tina sabab ucap-ucapan maraneh oge, maraneh bisa dihukum.” 38Dina hiji waktu, sababaraha urang ahli Toret jeung urang Parisi ngadeuheusan ka Isa, piunjukna, “Guru, mugi kersa mintonkeun hiji tanda ka simkuring, hoyong ningal.” 39Tapi waler Isa, “Jelema-jelema alam kiwari anu jarahat sarta teu beunang dipercaya meredih tanda mujijat! Moal dibarere, kajaba tanda mujijat Nabi Yunus tea. 40Nabi Yunus, cicingna, di jero beuteung lauk teh tilu poe tilu peuting lilana. Nya kitu oge Putra Manusa, bakal aya di jero kandungan bumi teh, salila tilu poe tilu peuting. 41Engke, dina poean Pangadilan, urang Niniwe bakal milu ngagugat ka ieu jelema-jelema alam kiwari. Maranehna bakal milu ngahukuman. Sabab urang Niniwe teh tarobatna ku piwulang Yunus; sedeng anu keur adu hareupan di dieu teh, leuwih mulya ti Yunus. 42Engke, dina poean Pangadilan, Ratu ti tatar kidul bakal dihudangkeun deui babarengan jeung jelema-jelema alam kiwari. Anjeunna tangtu baris milu ngahukuman. Sabab angkatna ratu ti tungtung bumi teh kersana ngupingkeun dawuhan Sulaeman anu kawentar kabinangkitanana; padahal, anu jonghok di dieu, saenya-enyana ngungkulan Sulaeman.” 43“Upama aya roh jahat nyingkah ti hiji jelema; eta teh tuluy marakayangan neangan tempat-tempat anu simpe geusan enggon cicingna, tapi henteu manggih. 44Omongna, ‘Aing rek balik deui bae ka tempat cicing urut tadi.’ Ti dinya, manehna balik deui ka tempat asalna. Kasampak tempat teh kosong, rapih, jeung beresih. 45Ti dinya, manehna indit deui neang baturna tujuhan. Nu tujuh teh leuwih jahat ti batan manehna. Sanggeus kitu, eta roh-roh jahat, kabeh arasup ka eta tempat; tuluy maratuh di dinya. Ahirna, kaayaan jelema anu geus kasebut tadi teh, leuwih parna ti batan tadina. Tah eta pisan nu bakal kaalaman ku jelema-jelema nu jarahat jaman kiwari teh.” 46Mangsa Isa keur cacarios keneh jeung jelema rea, ibu-Na jeung wargi-wargi-Na ngaradeg bae di luar. Maranehna seja mendakan ka Anjeunna. 47Aya nu unjukan ka Anjeunna, “Mugi tingali, tuang ibu sareng saderek-saderek nuju di laluar bade nepangan.” 48Ka nu mawa beja Isa ngadawuh, “Saha indung Kami teh? Jeung saha dulur-dulur Kami teh?” 49Isa nunjuk ka murid-murid Anjeunna, tuluy ngadawuh, “Tah ieu indung jeung dulur-dulur Kami teh. 50Sabab sing saha bae anu ngalampahkeun pangersa Ama Kami anu linggih di Sawarga, nya eta nu jadi dulur Kami lalaki, dulur Kami awewe, jeung nu jadi indung Kami!”


text:
Nicolas Hülkenberg
Nicolas Hulkenberg (babar di Emmerich am Rhein, Jerman kaping 19 Agustus 1987) mangrupakeun saorang pembalap Formula 1 anu asalna ti Jerman. Ayeuna anjeunna ngagabung sareng tim Williams-Cosworth.
Sateuacan lebet ka F1, Hulkenberg mangrupakeun saorang pembalap junior anu sukses. Dirina pernah janten juara GP2 musim 2009, juara umum A1GP musim 2006-07, jeung juara F3 Euroseries di taun 2008.
Manajer Nico Hulkenberg anu ayeuna nyaeta tilas manajer Michael Schumacher, Willi Weber. Hulkenberg bakal berpasangan sareng pembalap senior Rubens Barrichello di F1 musim 2010.
Tumbu luar[édit | édit sumber]
- Situs resmi
- Nico Hulkenberg dalam Driver Database


text:
Pangjajap
Kalayan ngedalkeun Alhamdulillah kehadirat Pangéran Anu Maha Esa, tina sagala Rahmat, Hidayah sarta bimbingan-nya, Ku kituna nu nulis bisa ngabéréskeun Makalah nu nulis. Penulisan makalah ii dipaké pikeun minuhan salah sahiji pancén panon palajaran Téknologi Internet. Ku alatan éta, nu nulis ngedalkeun rasa hatur nuhun ka: 1. Ibu Fertilia salaku dosen pengajar panon kuliah Téknologi Internet 2. Teman-temanku kabéh anu geus ngarojong sarta méré sumanget ka nu nulis Muga bantuan sarta dukugan anu geus dibikeun ka nu nulis meunang balesan sarta karunia ti Alloh SWT. Nu nulis nyadar penulisan makalah ieu laér ti sampurna, mangka ti éta nu nulis ngaharepkeun bongbolongan sarta kritik pikeun kesempuenaan makalah ieu. Pamustunganana nu nulis ngaharepkeun muga makalah ieu bisa méré manafaat anu sagedé-gedéna pikeun nu nulis sorangan sarta pihak anu merlukeun.
Wasalamualaikum w.r w.b
Penulis
BAB I PENDAHULUAN
A. Pamakéan jasa layanan internet di Indonésia terus ngalaman kanaékan. Pikeun minuhan pancén mata pelajaran basa sunda 2. Nambahan wawasan nu nulis ngeunaan internet
. Pengertian sarta sajarah internet 2. Raramat komputer dibelahan dunya ieu sanggup menyajikan informasi sacara pepek sarta aktual. Mangpaat internet minangka salah sahiji solusi pikeun mengefisienkan sagala rupa kapentingan geus dirasakeun ku loba golongan. Tujuan
Sedengkeun tujuan pembuatan makalah ieu téh: 1.
B. Pengenalan internet 3. Kasang Tukang
Asal informasi anu diminati dewasa ieu téh internet. Masalah
Dina makalah ieu aya sawatara masalah anu baris dibahas antara séjén: 1. anu ngawengku ampir sakumna aspék kahirupan.Cara make internet
C.
Electronic Mail (email) Nyaéta aplikasi internet pikeun sarana komunikasi surat menyurat dina wangun éléktronik. Pengertian Internet
Internet nyaéta sekumpulan komputer anu nyambung hiji jeung anu séjén dina hiji raramat. b. www nyaéta dokumén-dokumén internet anu ditunda di server-server anu aya di sakumna dunya. muncullah MILNET nyaéta raramat komputer anu dipaké pikeun kapentingan militer.BAB II EUSI
1. Minangka asal data sarta informasi. audio. grafik. Mailing List (Milis) Nyaéta aplikasi internet anu dipaké minangka sarana sawala atawa bertukar informasi dina hiji jumplukan ngaliwatan surélék. c. singgetan ti International Network nyaéta raramat anu bisa nyambungkeun komputer-komputer di sakumna dunya. Internet miboga lalakon penting. Sawatara Aplikasi anu Panglobana Dipikawanoh sarta Dipaké nyaéta: a. 1. Tahap saterusna. Sarana pertukaran data sarta informasi. sarta animasi) anu henteu kawates alatan sok diweuteuhan terus menerus. Sajarah Internet
Sajarah internet dimimitian kalayan kabentukna raramat komputer kahiji dina warsih 1969 di Amérika Sarikat anu diprakarsai ku lembaga anu ngaranna Advanced Research Project Agency (ARPANET). nyaéta: 1. d.
2. Anu terajhir. 2. Dina perkembangan saterusna mecenghul raramat komputer internet nasional anu dioperasikeun ku lembaga anu ngaranna National Science Foundation. urang nyaho ayeuna nyaéta Internet. Internet mangrupa perpustakaan digital anu eusina informasi sarta data (teks. Newsgroup Nyaéta aplikasi internet anu dipaké pikeun berkomunikasi hiji jeung
. World Wide web (www) Mangrupa aplikasi anu pang penting alatan bisa dimangpaatkeun pikeun sagala rupa hal. vidio.
Ping dipaké pikeun nyaho naha komputer anu urang paké miboga hubungan (terkoneksi) jeung komputer séjén di internet. g. d. i. e. Ping Nyaéta singgetan ti Packet Internet Gopher. nyaéta: a. Fungsi Internet Sacara umum.Masangkeun pariwara jajar.Sawala. f. Berkirim-kiriman surat. Telnet Nyaéta aplikasi internet anu dipaké pikeun ngaksés komputer anu tempatna laér. aya sawatara hal poko anu dawam dipigawé di internet. e. Ngalakonan transaksi dagang. Tower Internet 4. Gopher Nyaéta aplikasi anu bisa dipaké pikeun néangan informasi anu aya di internet. Hardware (Pakakas Teuas) anu Diperlukeun pikeun Menyambung Komputer ka Internet nyaéta: 1. Modém 3.anu séjén dina hiji forum. f. Access Point 5. c. Headset 7. Personal Komputer 2. File Transfer Protocol (FTP) Mangrupa aplikasi internet anu dipaké pikeun ngirimkeun atawa nyokot file ka atawa ti hiji komputer séjén kalayan leuwih gancang. Telepon
3.
.Nampa informasi. b.
2. h. Kaméra Internet 6. Internet Raly Chart (IRC) Mangrupa aplikasi internet anu dipaké pikeun ngobrol di internet anu dipikawanoh kalayan istilah chatting.Chatting.
6. Ngurangan waragad kertas sarta waragad distribusi. Sarana pikeun meunangkeun sarta nepikeun informasi anu gancang sarta murah. a) Microsoft Internet Explorer sarta Netscape Navigator. Local Wewengkon Network (LAN) Nyaéta raramat anu aya dina hiji gedong atawa perkantoran. MAN umumna dipaké pikeun nyambungkeun sawatara kantor anu leteknya padeukeut. GAN (Global Wewengkon Network) Miboga wengkuan geografis anu panglegana sabab raramat ieu ngawengku
. c. b.
7. 4) Internet Service Provider. Pamakéan Internet: a. Metropolitan Wewengkon Network (MAN) Nyaéta raramat LAN dina vérsi anu leuwih badag. contona koran nasional bias dicitak diwewengkon. Sagala rupa Raramat Komputer a. Wide Wewengkon Network (WAN) Nyaéta raramat komputer anu ngawengku wewengkon anu pohara lega ti sagi geografis. Ngagunakeun raramat TV Kabel. Ngaliwatan Wifi. c. d. 3) Pakakas Beyé. Pakakas teuas pikeun Ngaksés ka internet. Sistem Penyambung Komputer jeung Internet a. c) IRC. d. Ngagunakeun Wireless Broadband. f. Minangka pakakas Research sarta Development. 2) Telepon. b. f. b) Cute FTP. Ngaliwatan Saluran Telepon Langsung (Dial Up). 1) Modém. Sarana pikeun pertukaran data. b.
5. Minangka média promosi. e. Sarana komunikasi interaktif. Go Zilla sarta WSFTP. d. koran asup internet. e.4. Ngaliwatan raramat. Ngagunakeun raramat GPRS. d) Outlook Express. Cara Nyambungkeun Komputer ka Internet a. c.
h. Ngabagi asal daya. ISP anu aya di Indonésia kagabung dina Asosiasi Penyelenggaraan Jasa Internet Indonésia (APJII). Mitembeyan Konéksi ka Internet Sanggeus mengatur konéksi ka internet. Kaamanan data.
8. ckup kalayan ngirimkeun ondangan ngaliwatan raramat komputer anu aya.
10. Raramat komputer matak bisa urang pikeun mencopykan data-data ka dua atawa tilu komputer. Alatan loba ISP anu aya. f. Bandwith. b. g. Raramat bisa dimangpaatkeun misalkan pikeun émbaran rapet lulugu henteu perlu ngirimkeun surat ka kabéh staf-stafnya. Ngabogaan Backbone. Ngabogaan server proxy. mangka perlu milih anu méré layanan pangalusna sarta cocog pikeun urang. kriteria dina milih ISP kasebut nyaéta: a. Menghemat duit. pausahaan bisa menghemat parabot anu kudu dipaké.sakumna dunya. Layanan anu dibikeun. Téknologi anu dipaké. Mangpaat Raramat Komputer Aya sawatara mangpaat anu bisa ditampa ti ayana raramat komputer. d. Minangka sarana komunikasi. antara séjén: a. Internet Service Provider Naon Internet Service Provider teh? nyaetA Pausahaan jasa layanan internet disebut Internet Service Provider (ISP). d. c. Asal daya kasebut bisa mangrupa asal daya anu mangrupa perlengkapan komputer kawas printer. c. i. Kecepatan transfer data. e. Kalayan ngagunakeun raramat. Reliabilitas luhur. b. urang bisa nyambungkeun komputer
.
9. Hardware. Waragad. contona printer bisa dipaké ku sawatara urang. atawa asal daya anu mangrupa data-data.
Pikeun bisa menjelajahi
. Lamun prosés konéksi junun. lamun hal ieu lumangsung klik Redial. Saterusna urang bisa ngagunakeun internet. Carilah shortcut Telkomnet Instant di dekstop.urang ka internet. Léngkah-léngkah pikeun megatkeun konéksi ka internet nyaéta kieu: a. Klik ikon Telkomnet di taksbar. f. Klik dua kali shortcut kasebut. hal ieu disebabkan jalur telepon anu riweuh sarta sajabana. mangka baris dipigawé prosés verifikasi username sarta pasword. Ngajalankeun Ramat Browser Menjelajahi World Wide Ramat (WWW) mangrupa tahapan anu pang mengasyikkan alatan urang baris menelusuri alamat-alamat ramat anu urang hayang bari néangan informasi anu urang butuhkan. Sakapeung prosés konéksi bisa gagal. c. Léngkah-léngkah pikeun ngalakonanana nyaéta kieu: a. b. mangka urang kudu megatkeun konéksi komputer urang ka internet.
11.Menjelajahi internet ngabogaan pengertian ngadatangan website-website anu aya di internet. mangka kotak dialog Conneting Telkomnet baris ditutup sarta baris mecenghul ikon Telkomnet taksbar. Tunggu nepi ka prosés kasebut réngsé.
12. b. Lamun henteu mangka jumlah tagihan urang baris terus leumpang. g. Klik tombol Dial. Ramat bowser nyaéta hiji program atawa software pikeun menjelajahi internet atawa pikeun néangan informasi ti hiji halaman ramat anu tersimpan didina komputer. Klik tombol Disconnect pikeun ngeureunkeun konéksi ka internet atawa klik tombol Cancel pikeun digawé deui kalayan internet. Tunggu nepi ka prosés tersebu réngsé. Kotak dialog Connect Telkomnet baris dipidangkeun. Dina kotak dialog urang bisa nempo lila konéksi sarta kecepatan aksés. Lamun prosés verifikasi username sarta password junun. Lamun prosés registrasi réngsé. Mungkas Konéksi ka Internet Lamun urang geus réngsé digawé kalayan internet. e. mangka baris dipigawé registrasi komputer urang ka internet. Kotak dialog baris dipidangkeun. a. d. Di ikon kasebut ogé baris dipidangkeun kecepatan aksés komputer urang ka internet. Browsing Nyaéta kagiatan menjelajahi internet.
nyaéta program anu digunkan pikeun ngaksés internet. Search Engine. 6. urang bisa ngajalankeun Internet eksplorer jeung dua cara. sarta (2) Mengklik ikon Internet Explorer ti menu Start b. Bandwith. Hypertext Link (Hyperlink) atawa Link.Sarua kalayan program-program aplikasi Windows séjénna. 10. Intranet. 2. nyaéta program website nu tangtu anu urang paké pikeun néangan informasi anu aya di internet. nyaéta program anu aya di komputer anu
. 12. 14. nyaéta komputer anu aya dina hiji raramat anu boga fungsi minangka panarima layanan. URL (Uniform Reseource Locator). Server. nyaéta pausahaan anu boga fungsi minangka penyedia jasa layanan konéksi ka internet. 8. Client. 4. 11. 9. Ramat Page. nyaéta internet kalayan raramat anu leuwih leutik. urang kudu ngajalankeun program browser. Pengertian URL sarta Homepage URL (Univrsal Resource Locator) nyaéta alamat hiji dokumén atawa asal séjénna di internet anu dimimitian ku protocol. ISP (Internet Service Provider). nyaéta komputer anu méré layanan ka komputer séjén (komputer client). 7. nyaéta: (1) Mengklik shortcut Internet Explorer di dekstop. nyaéta sbuah teks. Browser atawa Ramat Browser. 5. nyaéta kode-kode anu dipaké pikeun nyieun hiji halaman ramat. nyaéta ukuran pangabisa hiji raramat pikeun mentransfer data dina jangka wayah nu tangtu. mangrupa istilah anu dipaké ngarujuk ka hiji halaman ramat. Homepage. c. 3. HTML. nyaéta halaman ramat kahiji anu aya dina hiji website. Homepage nyaéta halaman kahiji hiji loka ramat (ramat site) anu eusina menu sarta link ka halaman-halaman séjénna di internet. Program Dial-up.internet. mangrupa kumoulan ti halaman-halaman ramat anu miboga silih keterkaitan. gambar atawa tombol di halaman ramat anu dipaké pikeun ngaksés halaman ramat atawa file-file séjén. nyaéta sistem pemberian ngaran alamat website. 13. Istilah-istilah Dasar Internet Sawatara istilsh internet anu umum nyaéta kieu: 1. kawas http atawa ftp anu dituturkeun alamat IP (Internet Protocol) atawa ngaran domain. Website.
Hiji alamat wibesite mangrupa kombinasi ti protokol anu dipaké. mangrupa kaayaan di mana konéksi komputer urang ka internet dina kaayaan kapegatkeun.
. nyaéta prosés pemasukkan user sarta password. Offline. nyaéta hiji format file gambar GIF miboga ukuran anu leutik ku kituna loba dipaké minangka format gambar anu ditempatkeun di internet. Alamat Website Saban website di internet miboga alamat nu tangtu. 26. file JPEG ogé miboga ukuran anu leutik sarta kelir anu leuwih loba dibandingkeun kalayan GIF. Download. merupakana kaayaan di mana konéksi komputer urang ka internet dina kaayaan tersambung. 15. JPEG. 23. nyaéta protokol anu dipaké pikeun nyokot surélék anu ditunda diserver di internet atawa hiji ISP. 21. GIF (Graphical Interchange Format). 17. Log Out. nyaéta prosés nempatkeun file ti komputer urang ka hiji komputer server di internet. 16. 18. Protokol. nyaéta prosés kaluar ti hiji halaman ramat anu ngan diaksés ku jelema anu ngabogaan otoritas. Upload. mangrupa format file gambar anu loba dipaké di internet. 22.boga fungsi pikeun ngadalikeun modém sarta mengatur hubungan antara komputer kalayan pembeli jasa layanan internet. Online. 20. 25. nyaéta prosés pengambilan file ti hiji komputer server di internet ka komputer anu urang paké (komputer client). Log in. d. nyaéta protokol anu dipaké pikeun mempertukarkan informasi di internet. nyaéta aturan-aturan anu aya pikeun malakukan pancén nu tangtu.Biasana alamat website miboga hubungan kalayan lembaga atawa organisasi nu boga wibesite kasebut. Shareware. sarta ngaran domain. 24. POP (Post Office Protocol). Ngaran domain sorangan bisa diwangun ti pausahaan atawa ngaran website reujeung kode-kode anu ngécéskeun asal sarta wangun organisasi ti nu boga website kasebut. ngaran host. nyaéta program komputer di internet anu bisa urang download sarta urang paké dina jangka wayah nu tangtu. HTTP (Hypertext Transfer Protocol). 19.
f. Lamun prosés verifikasi username sarta password junun. nyaéta: a. urang bisa nyambungkeun komputer urang ka internet. Sarana pikeun meunangkeun sarta nepikeun informasi anu gancang sarta murah. Kotak dialog Connect Telkomnet baris dipidangkeun. Sacara umum. hal ieu disebabkan jalur telepon anu riweuh sarta sajabana. c. lamun hal ieu lumangsung klik Redial. Chatting. c. Berkirim-kiriman surat. b. Sarana pertukaran data sarta informasi. Sakapeung prosés konéksi bisa gagal. b. c. Minangka média promosi. Sawala. Léngkah-léngkah pikeun ngalakonanana nyaéta kieu: a. Tunggu nepi ka prosés tersebu réngsé. Kacindekan Internet nyaéta sekumpulan komputer anu nyambung hiji jeung anu séjén dina hiji raramat. Sarana komunikasi interaktif. Internet miboga pamakéan kieu: a. Tunggu nepi ka prosés kasebut réngsé. aya sawatara hal poko anu dawam dipigawé di internet. 2. Masangkeun pariwara jajar. Nampa informasi. b. Sarana pikeun pertukaran data. Minangka pakakas Research sarta Development. Minangka asal data sarta informasi. nyaéta: 1. d. contona koran nasional bisa dicitak diwewengkon. Ngurangan waragad kertas sarta waragad distribusi.BAB III PANUTUP
1. d. Ngalakonan transaksi dagang. koran asup internet. e. Klik dua kali shortcut kasebut. mangka baris dipigawé prosés verifikasi username sarta pasword. Internet miboga lalakon penting.
. Carilah shortcut Telkomnet Instant di dekstop. e. f. Mitembeyan Konéksi ka Internet Sanggeus mengatur konéksi ka internet. Lamun prosés konéksi junun. e. d. Klik tombol Dial. mangka baris dipigawé registrasi komputer urang ka internet.
hususna widang atikan nyaéta ngagunakeun internet luyu kalayan fungsinya dina néangan informasi anu urang butuhkan. g. Saterusna urang bisa ngagunakeun internet. Dina kotak dialog urang bisa nempo lila konéksi sarta kecepatan aksés. mangka urang kudu megatkeun konéksi komputer urang ka internet. b. Léngkah-léngkah pikeun megatkeun konéksi ka internet nyaéta kieu: a.f. Di ikon kasebut ogé baris dipidangkeun kecepatan aksés komputer urang ka internet. Klik ikon Telkomnet di taksbar. Lamun prosés registrasi réngsé. Bongbolongan Bongbolongan nu nulis ambéh kamajuan téknologi sarta informasi kawas internet bisa dimangpaatkeun sacara leuwih maksimal deui pikeun ngarojong kamajuan dina kabéh widang pangwangunan. Lamun henteu mangka jumlah tagihan urang baris terus leumpang. 2. Kotak dialog baris dipidangkeun. Mungkas Konéksi ka Internet Lamun urang geus réngsé digawé kalayan internet. Sarta ulah nepi ka disalahgunakan pikeun kapentingan anu henteu ngatik. Klik tombol Disconnect pikeun ngeureunkeun konéksi ka internet atawa klik tombol Cancel pikeun digawé deui kalayan internet.
. mangka kotak dialog Conneting Telkomnet baris ditutup sarta baris mecenghul ikon Telkomnet taksbar.


text:
Dina ngalaksanakeun upacara nikahan adat sunda ieu, pastina pinuh pisan hal-hal anu bau-bau adat sunda mulai ti acuk pangantenna nepi ka alat-alat anu digunakeun anu janten palengkep sarta sarat dina upacara ieu.… Saminggu atawa 3 dinten sateuacan nikahan diresmikeun, di bumi calon panganten lumangsung sajumlah persiapan anu ngawiran proses nikahan, nyaeta ngebakan/siraman. Nyaeta dibumi Susunan upacara akad nikahna nyaeta:.
Biantara Nyérénkeun jeung Narima Calon Pangantén Biantara Sesepuh ti Calon Pangantén Awéwé Assalamu'alaikum Wr. Wbr. Ngahaturkeun nuhun ka panata acara anu parantos nyésakeun lolongkrang waktos kanggo
Pidato dalam upacara adat, sambutan pernikahan, atau acara resmi di Jawa Barat umumnya akan menggunakan pidato bahasa Sunda. Spesifik buat serah terima pernikahan pengantin khas tatar Sunda, akan ada biasanya
Share to TwitterShare to FacebookShare to Pinterest. Nyanggakeun bilih aya nu peryogi kanggo conto pidato dina raraga masrahkeun calon panganten pameget, dihandap aya 3 (tilu) conto anu tiasa di angge, wilujeng :.
UPACARA ADAT PERKAWINAN SUNDA D I S U S U N KU: MANG BECUS Upara Adat Panganten Sunda Upacara adat ieu sanes mangrupi hiji upacara keagamaan, nanging salah sahiji budaya sunda warisan jaman
Kalihna ti eta, ieu mah mung saukur kanggo lilinggeran, hususna soal urutan acara, margi ari dina prungna mah tangtos bakal gumantung kana katapisan panata calagara, diluyukeun sareng situasi katut kondisi anu nuju dipayunan. Mugi-mugi kapayunna baris aya Sakumaha kauninga ku sadayana, alhamdulillah calon panganten pameget miwah rombongan parantos sumping ngaleut ngeungkeuy ngabandaleut, ngembat-ngembat nyatang pinang. Bismilah, purwa wiwitan ieu
Naskah siraman sok dianggé mimpin acara siraman sapertos dihandap ieu : Panata Acara. Assalamualaikum Wr.Wb. Para wargi sadayana hormateun Sim Kuring utamina calon panganten istri, sakedap deui Eneng bade
Acara : Serah Terima sareng Akad Nikah Panganten Ku : Alimudin, S.Pd.I Runtuyan acara: 1.Bubuka 2.Ngaosken ayat suci Al-Qur'an 3.Sholawat Nabi 4.Sambutan/Seserahan ti Pihak Calon Panganten pamaget 5.
- Halaman ini diberdayakan oleh Google, Bing!, dan Blekko -


text:
Prasasti
Batutulis atawa prasasti nyaéta piagem atawa dokumén nu ditulis dina bahan nu teuas jeung kuat lila. Bahan ieu biasana mangrupa batu atawa lémpéngan logam, biasana tina tambaga. Kecap ieu dipilih sabab mibanda harti nu sarua dina Basa Sangsakerta jeung Basa Jawa (Kuna), nu mangrupakeun dua basa nu saring dipaké keur nulis prasasti di Indonésia jaman baheula.
Aya sababaraha istilah séjén keur prasasti. Dina Basa Latin, prasasti disebut inskripsi. Di Malaysia, istilah nu sering dipaké nyaéta "batu bersurat" atawa "batu bertulis". sanajan leuwih gampang dipikaharti, tapi pengertian ieu leuwih sempit tibatan "prasasti", sarta henteu kabéh prasasti dituliskeunnana dina batu. Tapi, dina masngsa kapungkur, Indonésia ogé sering maké istilah "batu bertulis", misalna Prasasti Batutulis di Bogor, nepi ka ngaranna ogé dipaké jadi ngaran pakampungan.
Dina harti modéren di Indonésia, prasasti sering dikaitkeun jeung tulisan dina paésan atawa dina gedong, utamana nalika neundeun batu munggaran.


text:
Sawah
Sawah nyaéta hiji lahan anu digarap pikeun tempat melak paré [1]. Sawah kudu mibanda kakuatan dina mangsa cai naneum diluhureuna lantaran tangkal paré sawaktu-waktu kudu kakeueum ku cai. Pikeun nyukupan kabutuhan cai ka sawah ilaharna ngamangpaatkeun sistem irigasi anu asalna tina hulu cai, cai hujan, atawa susukan. Sawah samodél kieu disebut ogé sawah irigasi, tangkal paré anu dipelakna disebut paré lahan baseuh (lowland rice).
Hiji panalungtikan anu saterusna dibéwarakeun Proceedings of the National Academy of Sciences of the United States of America nétélakeun yén paré anu dibudidayakeun kiwari, tina spésiés indica ogé japonica, asalna tina hiji spésiés paré liar nyaéta Oryza rufipogon geus kapanggih dina 8200 tahun nepikeun ka 13500 tahun anugeus kaliwat di China. Paré anu dibudidayekeun di sababaraha nagara saperti Bangladesh, China, Filipina, India, Indonesia, Iran, Jepang, Kamboja, Koréa Kidul, Koréa Kalér, Laos, Malaysia, Myanmar, Nepal, Pakistan, Sri Lanka, Taiwan, Thailand, jeung Vietnam. Paré sawah ogé dipelak di Éropa saperti Piedmont (Italia) jeung Camargue (Prancis).[2]
Daptar eusi
Nagara panglobana ngahasilkeun paré[édit | édit sumber]
Sawah tadah hujan[édit | édit sumber]
Sawah tadah hujan nyaéta sawah anu ngandelkeun cai hujan wungkul dina nyukupan kabutuhan caina. Sawah samodél kieu bisa ngahasilkeun dina mangsa usum hujan wungkul. Dina mangsa usum halodo ieu sawah diantepkeun kitu waé ku alatan euweuh cai.[4]:70 Sawah tadah hujan umumna dipanén ngan sataun sakali.[5]:102 Sawah tadah hujan leuwih loba ngagunakeun tanaga ku alatan mindeng ngayuman deui tangkal paré ku lantaran henteu jadi dina mangsa dipelak saméméhna atawa loba anu garing[6]:165
Sajarah[édit | édit sumber]
Ahli arkéologi geus paheut ngeunaan asal muasal budidaya paré disawah dimimitian di China. Bukti ayana sawah jeung paré anu munggaran umurna 6280 tahun anu geus kaliwat hasil tina ‘’penanggalan’’ karbon tina siki paré jeung bahan organik taneuh anu kapanggih dina situs Chaodun di Kushan County.[7] Di hiji situs Neolitik di Caoxieshan, arkéologis ngaggali tur meunang hiji bukti anyar anu dipercaya baheulana mangrupakeun sawah.[8] Disawang dina ieu situs di Caoxieshan umurna 4000 nepi ka 3000 SM.[9][10] aya kana 10 lokasi arkéologi anu aya patula patalina jeung sawah di Koréa. Anu pangkolotna aya dua nyaéta di Okhyun jeung Yaumdong, Ulsan, umurna Mumun pottery period.[11] Kapanggih ogé hiji bukti arkéologis anumana béas (Paré anu geus dipesék) diteundeun pikeun kabutuhan bala tantara jeung upacara tisaprak jaman Neolitik nepikeun ka Dinasti Han di China.[12]
Istilah di sawah[édit | édit sumber]
Ngadurukan[édit | édit sumber]
Nyaéta ngaduruk jarmi atawa tangkal paré saréngséna dipanén dina kaayaan geus garing maksudna ngarah gampang dina mangsana ngolah sawah ogé ngaduruk jarami bisa ngaleungitkeun hama anu napel dina jarami jeung lebuna bisa nyuburkeun kana taneuh
Nampingan[édit | édit sumber]
Meresihan jukut dina galengan sawah ngagunakeun parang
Mopok[édit | édit sumber]
Naplokeun leutak sawah kana galengan dimana geus beresih ditampingan
Ngawuluku[édit | édit sumber]
Macul taneuh sawah kujalan maké alat anu ngarana wuluku biasana ditarik maké munding atawa sapi, tujuana supaya taneuh anu aya dihandap kaangkat kaluhur jeung sabalikna.
Ngalepa[édit | édit sumber]
Ngaratakeun taneuh kujalan maké papan atawa pacul biasana dilakukeun saenggeusna ngawuluku bérés, disabaraha daerah katelah ogé nganglér.
Tebar[édit | édit sumber]
Nyaéta ngawurkeun binih paré kana pabinihan anugeus disiapkeun saméméhna
Naplak[édit | édit sumber]
Ngaguratan leutak anu aya disawah maké Hiji alat tina kai, panjang kurang leuwih 2 meter make gagang paragi narikna ieu sangkan dinamangsa melak binih paré henteu papareolan, jeung deui jarakna sarua. Luyu jeung anu geus ditangtukeun
Babut[édit | édit sumber]
Nyabut binih paré tina pabinihan pikeun dipindahkeun ka sawah. Binih paré anu ditebar saméméhna dimana geus jadi jeung jangkung kurang leuwih 10 cm.
Tandur[édit | édit sumber]
Melakeun binih paré menang babut tadi, dina leutak sawah anugeus diguratan maké naplak.
Ngarambét[édit | édit sumber]
Nyaéta meresihan sawah tina jujukutan anu aya sagigireun tangkal paré sangkan jukutna henteu jaradi anu engkéna bisa ngaganggu kana kasuburan tangkal paré.
Tutumbu Kaluar[édit | édit sumber]
Tempo Ogé[édit | édit sumber]
- Bebegig Sawah
Dicutat Tina[édit | édit sumber]
- ↑ "Kamus Besar Bahasa Indonesia".
- ↑ "Riz de Camargue, Silo de Tourtoulen, Riz blanc de Camargue, Riz et céréales de Camargue". Riz-camargue.com. Diakses pada 25 April 2013.
- ↑ fao.org (FAOSTAT). "Countries by commodity (Rice, paddy)". Diakses pada 11 Pébruari 2014.
- ↑ Bambang Utoyo. Geografi: Membuka Cakrawala Dunia. Grafindo Media Pratama. ISBN 9789799255860.
- ↑ Ahmad Yani & Mamat Rahmat. Geografi: Menyingkap Fenomena Geosfer. Grafindo Media Pratama. ISBN 9789797584245.
- ↑ Scott Pearson. Aplikasi Policy Analysis pada Pertanian Indonesia. Yayasan Obor Indonesia. ISBN 9789794615126.
- ↑ (August 2010). "Origin and chronosequence of paddy soils in China.". Proceedings of the 19th World Congress of Soil Science: 39–42.
- ↑ Fujiwara, H. (ed.). Search for the Origin of Rice Cultivation: The Ancient Rice Cultivation in Paddy Fields at the Cao Xie Shan Site in China. Miyazaki: Society for Scientific Studies on Cultural Property, 1996. (In Japanese and Chinese)
- ↑ Fujiwara 1996
- ↑ Tsude, Hiroshi. Yayoi Farmers Reconsidered: New Perspectives on Agricultural Development in East Asia. Bulletin of the Indo-Pacific Prehistory Association 21(5):53-59, 2001.
- ↑ Crawford, Gary W. and Gyoung-Ah Lee. Agricultural Origins in the Korean Peninsula. Antiquity 77(295):87-95, 2003.
- ↑ "Expansion of Chinese Paddy Rice to the Yunnan-Guizhou Plateau". Diakses pada 6 Agustus 2007.


text: 1Dulur-dulur geus diangken putra sarta dipikaasih ku Allah. Ku sabab eta, aranjeun teh kudu nulad ka Mantenna. 2hirup aranjeun teh kudu dilimpudan ku kanyaah, saperti conto ti Al Masih. Geuning Anjeunna mah ku bawaning asihna ka dulur-dulur, nepi ka pupus ngorbankeun anjeun jadi hiji kurban anu seungit kaambungna ku Allah. 3Ku sabab aranjeun geus jadi kagungan Allah, kudu mahing kalakuan rucah katut anu ingkar tina susila; kitu deui, tabeat hawek. 4Ulah ngomong sugal, gagabah atawa cawakah, leuwih hade muji ka Allah. 5Sabab tangtu aranjeun ge terang, yen jelema-jelema rucah, nu ingkar tina susila, sarta nu hawek, - da hawek teh kaasup nyembah ka brahala keneh - pamohalan meunang tempat di Karajaan Al Masih; hartina, pamohalan ku Allah dipaparin warisan. 6Aranjeun ulah ngadenge kana omong pangoloan sabab anu ngalawan ka Mantenna teh pasti dibenduan. 7Kahade, aranjeun teh ulah kabaud ku anu kararitu. 8Bener, tadina mah, dulur-dulur teh jelema poek; tapi ayeuna mah, geus ngajadi jelema caang; Jadi, kudu hirup sakumaha pantesna nu jadi caang. 9Sabab sipat hade, sipat adil, sarta sipat sajati teh ngajadi ngan ku caang. 10Kalakuan aranjeun teh kudu sing sapuk jeung Gusti. 11Ulah milu-milu kana lampah teu mangpa'at, anu asal ti nu poek. Malah anu kararitu teh kudu dicaangkeun. 12Pagawean anu sok dilalampahkeun bari susulumputan teh, nyebutna oge geus matak era parada. 13Sagala rupa oge, ari geus kasorot ku caang mah, ngabuliklak: Tembong kumaha kaayaanana anu sabenerna. 14Sabab naon bae anu geus kasorot mah, jadi caang. Geuning aya kacaturkeun kieu: “Eh, nu hees! Geura nyaring, geura hudang tina paeh. Tuh cahaya Al Masih gumebyar, baris nyaangan maneh!” 15Jadi, aranjeun teh, hirup sing ati-ati: Kudu lantip wijaksana, ulah milih anu nirca. 16Urang teh hirup dina jaman anu goreng; jadi, tiap waktu anu katimbang mustari kudu digunakeun enya-enya. 17Aranjeun teh ulah balangah, sing awas kana pangersa Allah; 18Aranjeun ge, ulah sok mabok, temahna matak ngaberung napsu; sabalikna, turutkeun panuyun Ruh. 19Kudu silih lilipur ku lagu-lagu Zabur, lagu-lagu pupujian, jeung kidung-kidung rohani sejenna. 20Salawasna, aranjeun ulah kendat muji nganuhunkeun kana sagala pasihan Allah, kalawan asma Gusti Jungjunan urang, Isa Al Masih. 21Lian ti eta, jeung pada batur, aranjeun teh kudu silih kawulaan tandaning ngabakti ka Anjeunna. 22Pamajikan kudu ngesto ka salaki, cara ngesto ka Al Masih. 23Sabab salaki teh anu ngapalaan pamajikan, saperti Al Masih oge jadi Kapala jamaah. Anjeunna anu ngabela jamaah teh, nya salira-Na tea. 24Dina sagala hal pamajikan teh kudu ngesto ka salaki, cara jamaah ngesto ka Al Masih. 25Sabalikna, salaki kudu nyaah ka pamajikan, cara Al Masih nu bumela ka jamaah, nepi ka iklas naruhkeun pati; 26nya eta teh pikeun nyucikeun jamaah, salira-Na tea; mersihkeunana teh ku cai kalawan pangandika-Na; 27ku jalan eta, Anjeunna iasa nempatkeun jamaah dipayuneuna-Na: Ngagenclang, taya cacad kuciwana, sarta taya kusut karijutna. 28Kitu sababna, nu matak salaki kudu nyaah ka pamajikan teh, lir ka awak sorangan tea. Nu nyaah ka pamajikan teh, sarua jeung nu nyaah ka diri pribadi. 29Da moal aya jelema anu ngewa ka awak sorangan; sabalikna, awakna teh dimemenan dipulasara. Kitu oge, Al Masih ka jamaah teh. 30Lantaran jamaah teh salira-Na ku anjeun, ari urang jadi anggahota-anggahotana. 31Ceuk Kitab: “Ku sabab kitu, lalaki teh bakal ingkah ti indung bapana; terus manehna ngahiji jeung pamajikanana sarta duanana bakal ngajadi tunggal sabadan.” 32Ieu teh, rasiah anu jero hartina. Ari ceuk simkuring mah, eta teh ngeunaan kasatunggalan Al Masih jeung jamaah-Na. 33Tapi kumaha bae oge hartina, tetep bae, salaki mah kudu nyaah ka pamajikan lir ka awak sorangan sarta pamajikan kudu ngesto ka salaki.


text:
Title
Resep Masakan Enak
Description
Dapatkan semua resep masakan dan resep makanan enak disini. tersedia juga resep,resep masakan,resep kue,resep ayam,resep makanan,resep goreng,resep indonesia,nasi resep,resep ikan,aneka resep,resep cake,resep puding,resep roti,resep brownies,resep coklat,resep minuman,resep soto,resep bakso,resep daging,resep nasi goreng,resep sayur,resep tahu,resep tradisional,resep kacang,resep keju,resep pisang,resep sambal,resep sop,kumpulan resep,resep ayam goreng,resep bayi,resep bubur,resep donat,resep kentang,resep martabak,resep sate,resep sup,resep telur,resep udang,resep buah,resep enak,resep masak,resep resep,resep sapi,resep cumi,resep jagung,resep kue basah,resep pizza,resep saus,resep siomay,resep babi,resep kambing,resep nastar,resep praktis,resep rendang,resep gulai,resep ikan bakar,resep pepes,menu resep,resep bakwan,resep cina,resep cookies,resep lumpia,resep sus,resep telor,resep baso,resep batagor,resep muffin,resep pie,resep sambal goreng,resep serabi,resep bakpao,resep capcay,resep dapur,resep kastengel,resep kita,resep pasta,resep perkedel,resep sosis,resep cupcake,resep resep kue,resep resep masakan,resep sandwich,resep sarapan,resep cireng,resep cupcakes,resep memasak,resep snack,resep sushi,resep bistik,resep cakwe,resep camilan,resep gorengan,resep kue ulang tahun,resep lemper,resep omelet,resep resep makanan,resep bara,resep bunda,resep rahasia,resep rempeyek,resep sedap sekejap,resep cakue,resep klapertart,resep klepon,resep rolade,resep tekwan,resep bakpia,resep klappertart,resep mami,resep peyek,resep wafel,resep bakpau,resep cilok,resep combro,resep fuyunghai,resep ketoprak,resep nagasari,resep panada,resep poffertjes,resep serundeng,resep takoyaki,resep waffle,resep wingko,resep bacang,resep maskan,resep pesmol,resep puyunghai,resep bakmoy,resep bitterballen,resep gemblong,resep karedok,resep masakanku,malvapoeding resep,paptert resep,gemmerbier resep,groentesop resep,kaaskoek resep,mieliebrood resep,hoenderpastei resep,indonesian resep,lasagne resep,potbrood resep,boontjiesop resep,pampoenkoekies resep,plaatkoekie resep,skaapboud resep,wortelkoek resep,plaatkoekies resep,souskluitjies resep
Keywords
resep,resep masakan,resep kue,resep ayam,resep makanan,resep goreng,resep indonesia,nasi resep,resep ikan,aneka resep,resep cake,resep puding,resep roti,resep brownies,resep coklat,resep minuman,resep soto,resep bakso,resep daging,resep nasi goreng,resep sayur,resep tahu,resep tradisional,resep kacang,resep keju,resep pisang,resep sambal,resep sop,kumpulan resep,resep ayam goreng,resep bayi,resep bubur,resep donat,resep kentang,resep martabak,resep sate,resep sup,resep telur,resep udang,resep buah,resep enak,resep masak,resep resep,resep sapi,resep cumi,resep jagung,resep kue basah,resep pizza,resep saus,resep siomay,resep babi,resep kambing,resep nastar,resep praktis,resep rendang,resep gulai,resep ikan bakar,resep pepes,menu resep,resep bakwan,resep cina,resep cookies,resep lumpia,resep sus,resep telor,resep baso,resep batagor,resep muffin,resep pie,resep sambal goreng,resep serabi,resep bakpao,resep capcay,resep dapur,resep kastengel,resep kita,resep pasta,resep perkedel,resep sosis,resep cupcake,resep resep kue,resep resep masakan,resep sandwich,resep sarapan,resep cireng,resep cupcakes,resep memasak,resep snack,resep sushi,resep bistik,resep cakwe,resep camilan,resep gorengan,resep kue ulang tahun,resep lemper,resep omelet,resep resep makanan,resep bara,resep bunda,resep rahasia,resep rempeyek,resep sedap sekejap,resep cakue,resep klapertart,resep klepon,resep rolade,resep tekwan,resep bakpia,resep klappertart,resep mami,resep peyek,resep wafel,resep bakpau,resep cilok,resep combro,resep fuyunghai,resep ketoprak,resep nagasari,resep panada,resep poffertjes,resep serundeng,resep takoyaki,resep waffle,resep wingko,resep bacang,resep maskan,resep pesmol,resep puyunghai,resep bakmoy,resep bitterballen,resep gemblong,resep karedok,resep masakanku,malvapoeding resep,paptert resep,gemmerbier resep,groentesop resep,kaaskoek resep,mieliebrood resep,hoenderpastei resep,indonesian resep,lasagne resep,potbrood resep,boontjiesop resep,pampoenkoekies resep,plaatkoekie resep,skaapboud resep,wortelkoek resep,plaatkoekies resep,souskluitjies resep